
En ikke stor, men luksuøst udstyret Dagligstue i Grossererens Hfem. 
Smaa, svære, fornemme Døre, en i Forgrunden til venstre (for Publi- 
kum), der fører ud til Entréen, og en i Baggrunden til høfre, der fører 
ind til SoTeværelset, mens man gennem en stor, bred Flø}dør i Bsg- 
grunden, midt for Publikum, ser ind i den stærkt oplyste Spisestue med 
det mægtige Egetræs Spisebord, høje Egetræspaneler, o?er hvilke ses 
nogle udhamrede Messingskjolde og i Rundkreds den oldenborgske 
Kongestamme i fine, gamle Kobberstik. En uhyre Buffet, ligeledes af 
Egetræ, midt for Døren bag Bordet. 

Dagligstuen hviler i en næsten klosterlig Dunkelhed. Et stort Herre- 
skrivebord i Forgrunden til højre, paa hvilket brænder en lille, elektrisk 
Læselampe under rødlig Skærm. De brede, lave Lænestole er alle læder- 
betrukne, ligeledes en stor Sofa bag et rektangulært Klapbord, paa hvilket 
med omhyggelig Skødesløshed ligger henstrøet nogle illustrerede Pragt- 
værker. Mange og smaa Malerier, alle i kolossale Guldrammer. 

Tykke Tæpper paa Gulvet gør de optrædendes Fodtrin næsten uhør- 
lige. Et Flygel til venstre for Døren i Baggrunden. 

Klokken er vel henimod syv. Decemberaftenens Snefog slaar i smaa 
Kast mod Ruderne i Forgrunden til højre. 

Idet Tæppet gaar op, høres en kraftig Ringen ude i Entréen. Frøken- 
pige Rasmussen, en hoftesvær Tyendetype af den misfornøjede Genre 
med Damemanerer, kommer gennem Spisestuen og gaar ud i Entréen 
(Forgrunden tU venstre) for at lukke op. Kommer straks efter ind 
med Blaagaard, der skutter sig af Velvære i den lune Stue og klasker 
Hænderne mod hinanden. Han er en duknakket Herre med ængstelige 
Øjne og et ærbødigt Væsen. TarveUgt klædt. 



BLAAGAARD: 

Aah, det er et hæsligt Vejr, Frøken Rasmussen. 

RASMUSSEN: 

De maa hænge Deres Overfrakke ud i Entréen, 
at der ikke bliver Snesjap paa Tæppet, for saa 
bliver Fruen, som hun er rasende. 

BLAAGAARD: 

(har trukket Frakken af og giver hende den) 

Mange Tak, Frk. Rasmussen. Mange Tak skal 
De ha' I 

RASMUSSEN : 

Jeg skal sige Dem. Det er et ganske nyt — ægte 
persisk Brysselertæppe til seks Hundrede (gaar ud 

ned Frakken og kommer tilt>age), Saa det er jO ikke SaaddO 

at faa det spoleret lige straks med det samme. 

BLAAGAARD: 

Nej, det kan jeg da saa godt forstaa, Frk. Ras- 
mussen. Man kommer desværre ud af Vanen med 
den Slags Hensyn ved det, at man jo ikke selv 
har saadan noget hjemme paa Gulvet. — Grosse- 
reren er vel ikke hjemme? 

RASMUSSEN : 

Nej. Han og saa Fruen er ude at gøre Indkøb. — 
Skal De vente, Blaagaard? 

BLAAGAARD: 

Jeg bliver desværre nødt til det, Frk. Ras- 
mussen. Jeg skal jo aflevere Nøglerne her, naar 
Grossereren gaar tidligt fra Kontoret, og saa er 
der desforuden kommet et Brev fra Reinmach & 
Co. i Konigsberg, som jeg ikke ved, om det skal 
besvares med Nattoget ... 

RASMUSSEN : 

Ja, værsgo og sid. 

BLAAGAARD: 

(sætter sig) 

Mange Takl 

RASMUSSEN : 

Men De maa ha' mig undskyldt. Jeg var lige 
netop ved at stryge en af Grossererens Manchet- 
skjorter til i Morgen . . . (vn gas. Det nocer sterkt). Det tT 

dog irritabelt med den Klokke? Den staar ikke 
fem Minutter ad Gangen. 

(Gaar ud og lukker op og Isder Døren stss saben) . 

ERLING STENSSENS STEMME: 

(i Entréen) 

Tør jeg spørge, træffer jeg Grosserer Brandt 
hjemme? 

RASMUSSEN : 

Der er ingen af Herskabet hjemme. 

ERLING STENSSEN : 

(med hø), frisk Stemme) 

Det var dog beklageligt I Venter De Grossereren 
hjem med det første? 

RASMUSSEN : 

(bidsk) 

Det aner jeg saamænd ikke det mindste om ... 

(Nu træder ERLING STENSSEN — en ganske køn, lidt daarlig klcdt 
Herre ind i Stuen, fulgt af den forbløffede Rasmussen). 

STENSSEN: 
Naa ja, han kommer vel nok hjem, inden han 
skal i Seng. Saa venter jeg her saa længe, lille 
Jomfru. 

RASMUSSEN : 

(indædt) 

Maa jeg bede Herren hænge Overtøjet ud i 
Entréen. (Maaier ham ringeagtende) Det bruger vl her. 

STENSSEN : 

(giver Ilende Frakke og Hat) 

De sætter den vel ikke paa Laanekontoret. Den 
er netop frisk hjemkommen — i Gaar. (Faar øje paa 
Biaagaard) Aah, om Forladelse — jeg saa ikke. 

(BLAAGAARD rejser sig og bukker forlegen. RASMUSSEN staar stiv o« 
betragter dem) . 

BLAAGAARD: 

Jamen, er det ikke ... 

STENSSEN: 

Jamen, du alforbarmende, det er jo Biaa- 
gaard ... Kan du ikke kende mig igen, du 
gamle . .? 

BLAAGAARD: 

Herregud, Stenssen. Jo, jeg synes jo nok ... 

STENSSEN: 

(Tender sig og faar Øje paa Rasmussen og siger lidt spidst) 

Tak, saa var der ikke mere. Jomfru ! 

(Kaster sig husvant i en Lænestol o^ lægger det ene Ben over det andet, 
hvorved et uhyre Hul i hans Støvlesaal bliver synligt). 

RASMUSSEN : 

(kan ikke beherske sin Nyfigenhed) 

Hvem skal jeg melde, naar at Herskabet kom- 
mer? 

STENSSEN: 

(elskværdigt) 

De skal aldeles ikke melde. De skal blot gaa ud 
og tegge Sodavanderne paa Is I (rasmussen gaar under 
vTeiviiiige Grynt) Høf nu, gamle Blaagaafd — aa Gud, 
kan du huske, hvad vores salig Fransklærer altid 
kaldte dig i Timerne? 



BLAAGAARD: 

Aa ne) — det er jo saa længe siden. 



STENSSEN: 

(ivrigt) 

Jo du — kan du ikke huske det, — „Krudtets 
Opfinder" kaldte han dig — for du var altid Num- 
mer nederst i Klassen! 



BLAAGAARD: 

Ork ja, franske Mikkelsen var altid saa slem 

til at gøre Nar! (Ler melankoUlc). 

STENSSEN: 
Og vi to sad altid ved Siden af hinanden. For 
jeg var Nummer næst nederst, ha ha ha 

<Et stærkt Snefog slaar mod Ruden) det Var dOg et SatdUS 

Vejrl 

BLAAGAARD: 

(fromt) 

Jah. Et Herrens Vejr ! 

STENSSEN: 

Jamen sig mig nu, gamle Ven, hvordan Pokker 
kommer du her — er du Husven? 

BLAAGAARD: 

Det kan man ikke sige, uden for saa vidt som 
Grossereren hver Nytaarsdag giver en bedre Aften 
for hele Persjonalet her hjemme. 

STENSSEN: 
„Personalet" — „Grossereren" — hvad skal det 
sige? Brandt er jo vores gamle Klassekammerat, 
og hvad kommer hans Personale dog dig ved? 

BLAAGAARD: 

(sukker) 

Joh — for jeg er jo hans Bogholder. 

STENSSEN : 

(ler) 

Er du hans Bogholder ! (Tager sig i det) Ja ja, pas 
paa. Det er maaske ikke det værste. Bliv ved med 
det. Hvordan Pokker er du bleven Brandts Bog- 
holder? 

BLAAGAARD: 

Du husker maaske, at jeg var lidt i Familie med 
Brandt — med Grossereren — ja temmelig langt 
ude altsaa. Hans Fader og min Moder var Halv- 
fætre — Halvfætter og Halvkusine. Og du husker 
nok, at jeg ikke var saa forfærdelig godt begavet 

i Skolen ... jeg var jo tre Aars Oversidder i Af- 
gangsklassen ... 

STENSSEN: 

(elskværdigt) 

Men fabelagtig flittig ... det var du I 

BLAAGAARD: 

Og stabil, det tror jeg nok, jeg tør sige. 

STENSSEN : 

Ja Ja. Stabil. Det at kunne holde den Plads, 
man har her i Livet, det er mere værd end mange 
Evner. Som vores Klasselærer sagde i gamle 
Dage: „Der er ikke nogen mere paalidelig Elev 
end Blaagaard. Ham er der ingen, der kan tage 
Pladsen fra ... han lader sig ikke flytte." 

BLAAGAARD: 

(sukker) 

Se, du blev jo Student, og Grossereren flk jo 
en glimrende Præliminær, men jeg flk jo aldrig 
nogen Eksamen, og saa mente Grossererens Fa- 
der — den gamle Brandt, som nu Sønnen har 
faaet Forretningen efter, at naar jeg tog en grun- 
dig Uddannelse i Bogholderi og den Slags, saa 
kunde der ved Lejlighed blive en lille Plads til 
mig i hans Forretning. 

STENSSEN : 

Hvad kan du f. Eks. saadan — ha' om 

Maaneden? 

BLAAGAARD: 

Tak — flrsl Jeg har nu været der i 10 Aar ... 

STENSSEN: 

Saa er du vel i den Tid kommen op paa det 
dobbelte? 

BLAAGAARD: 

Ork Gud — nej, saa kender du ikke Tømmer- 
branchen ... 

STENSSEN: 

(med et sagtmodigt erkendende Smil) 

Næh, ikke i intimere Forstand, ganske vist ... 

BLAAGAARD: 

Nej, man maa saamænd være glad til, at man 
ikke faar Gagen sat ned, hver Gang Papirerne 
falder — og saadan noget 

STENSSEN: 

(indigneret) 

Til sidst faar du maaske Lov til at betale kontant 
for at arbejde for den Blodsuger. (Hjerteligt) Hør, ved 
du hvad, gamle Blaagaard ! Jeg skal tale et Alvors- 
ord med Brandt og faa ham til at sætte din Gage 
op. Ja, det skal jeg. Han skal ikke drive Rovdrift 
paa dine Evner og Kræfter ! 

BLAAGAARD: 

(angst) 

Ih nej, for Guds Barmhjertigheds Skyld. Gør 
aldrig det. Jeg mister bare Pladsen. Du kender 

ham ikke den — den (ser sig sky omkHng) — den 

Sparebøsse ! 

STENSSEN: 

(slaar det andet Ben oVer det ene. Ogsaa i denne Fodsaal kommer et 
gabende Saar tilsyne). 

Jamen, jeg synes dog, at Brandt i gamle Dage 
var en brav og hjælpsom — ja, næsten meget 
generøs Kammerat. Det var altid ham, der gav 
Cigaretter til os andre . . . 

BLAAGAARD: 
Ork Gud — den Gang! Jo, ser du, den Gang 
var han sin Faders Søn, men nu — nu er han sin 
Søns Fader. Det er Forskellen. 

STENSSEN : 
Du skulde vel ikke ha' en Cigar hos dig? 

BLAAGAARD: 

Destoværre ikke, du. Lægen har forbudt mig 
at ryge. Han siger, at mit Hovede ikke kan taale 
det ... 

STENSSEN : 

(med lange Skridt op og ned ad Gulvet) 

Det er infamt at sidde stille og vente i Timevis 
uden at have noget at ryge paa. Der burde staa en 
Kasse fremme . . . 

BLAAGAARD: 
Saa kender du ikke Grossereren . . . 

Lazarus. 2 

STENSSEN : 

(kommer pludselig i Tanker om sin egen Mission) 

Hør ved du hvad, Blaagaard. Her sidder du og 
lamenterer, og ved du, hvad jeg gør? 

BLAAGAARD: 

(ligner en tungsindig Abe) 

Hm? 

STENSSEN : 

Jeg misunder dig — ja, det er ikke Løjer, det er 
ramme Alvor. Du har din faste, sikre, — omend 
ringe — Indtægt hver Maaned, du har en Stilling. 
Og jeg, hvad skal jeg sige? Hver Maanedsdag maa 
jeg betale mit Logi paa Kvisten med Anvisninger 
paa mit ny Stykke, som sikkert aldrig kommer op. 
Der er i Øjeblikket ikke 3 levende Mennesker i 
København, som vil laane mig 2 Kroner til at spise 
mig mæt for. Og jeg er saa sulten som en Men- 
neskeæder paa en øde 0. 

Se her mine Støvler! Hullerne er saa store, at 
jeg risikerer at tabe Tæerne. Og denne Frakke 
her — ja, ikke sandt, den sidder meget net — den 
har jeg laant af min Barber nede i Stuen. Den 
klæ'r mig saa godt, at jeg tænker paa at beholde 
den I Jeg er, i kort Begreb, Symbolet paa Nød og 
Savn og jordisk Elendighed. Har ikke faaet fast 

Føde i to Dage. (Vlser ham sin Portemonnæ): 17 Øre I 17 

Øre — det er lige til Drikkepenge til en Bil hjem ! 

BLAAGAARD: 

Jeg troede, at du var kommen svært godt efter 

det. Jeg læste en Bog af dig for nylig — hvad var 
det nu, den hed — jeg fik den i „Middelstandens 
Læsetaske''. Hvad var det dog nu, den hed? 

STENSSEN : 

„Bag Evighedens Port", Var det den? 

BLAAGAARD: 

Ja rigtig, enestaaende interessant; og saa læste 
jeg jo forleden i Bladene, at du havde faaet en 
stor Teaterkomedie optaget ... 

STENSSEN : 

(korrigerer) 

Antaget. En . Filmskomedie bliver optaget, men 
et Skuespil bliver antaget, — naar det da ikke 
bliver kasseret I Men ser du. Direktøren — afskar 
enhver Tale om Forskud — under Henvisning 
til Teatrets store, økonomiske Bekymringer i 
Øjeblikket. Og nu staar jeg her ... i mine laante 
Fjer og søger en mægtig Velynder I 

(Pause) 

BLAAGAARD: 
Er du inviteret? — Ja, jeg mener — her — 
i Aften ? 

STENSSEN : 

Det vilde maaske være lidt haartrukkent at paa- 
staa. Men jeg traf Brandt for et Aars Tid siden 
paa en Café, og da vi skiltes, sagde han til mig : 

2* 

Se op, naar din Vej falder forbi. Og det gjorde 
den i Aften (hvisker ham i øret) kan skal laane mig 
300 Kroner! 

(Pause, under hTilken Stenssen ser spørgende paa Blaagaard, der stirrer 
sfinzagtigt frem for sig). 

BLAAGAARD: 

300 Kroner! 

STENSSEN : 

]a, jeg maa dog for Pokker kunne subsistere 
saa længe, at jeg kan opleve at faa mit eget Stykke 
at se, ikke sandt? Naar saa Kritiken har trampet 
det ned, skal jeg med et lyst Sind tage Silke- 
snoren ... 

BLAAGAARD: 

(i mørke Tanker) 

300 Kroner! — Hvad hedder Stykket? 

STENSSEN : 
„Veksler" ! cpause) Tror du, han gør det? 

BLAAGAARD: 

(med en Krafteksplosion) 

Nej! 

STENSSEN : 

Ja men Herregud, hvorfor dog ikke? Han er jo 
rig. Tror du maaske, at jeg nogen Sinde i Drømme 
har haft en 8 Værelsers Lejlighed, der var udstyret 
som denne. Han tjener jo mindst 50,000 om 
om Aaret! 

BLAAGAARD: 
Hvis han kun tjente 5, tror jeg, at dine Chancer 
havde været større. Kapitalens Størrelse staar 
næsten altid i omvendt Forhold til — Filantro- 
piens ! 

STENSSEN : 

(stille — halvt som i egne Tanker) 

Du, Blaagaard — vil du tro, at hver Gang jeg 
faar en ny Idé, som er god — saadan rigtig god — 
og jeg føler, hvorledes den vokser og tager fastere 
og fastere Form — ja, ogsaa mens jeg skriver 
den, naturligvis — saa synes jeg, at jeg er rig! 
Ja, ikke saadan — pengerig — tvertimod — jeg 
synes, at Pengene bliver saa løjerlig smaa og lige- 
gyldige — men det er, ligesom min Stue bliver 
større — lysere — jeg mærker ikke, at min Kak- 
kelovn er kold, og at mine Fingre er valne, og jeg 
er glad — ubegribelig glad. — Jeg ved ikke, hvordan 
jeg skal forklare det — en Slags indvendig Solfeber, 
der forvirrer mit Blik, saa at alt faar et rigere — 
næsten gyldent — Skær ! (Med en brat overgang) Naa ja, 
det hele varer jo kun, til Arbejdet er færdigt, og 
altsaa ikke længere nyt ! Og saa er Regn- 
buen forsvunden! 

BLAAGAARD: 

Jeg forstaar dig saa godt. Det er lige saadan vi 
andre har det Dagen derpaa, naar den har været 
lidt for høj om Aftenen — ikke? 

STENSSEN : 

(gaar lidt ophidset op og ned ad Gulvet, endelig standser han op, paa 
Siden af Blaagaard og siger meget alvorligt) 

Er du lykkelig, Blaagaard? 

BLAAGAARD: 

Ja-h. Det tror jeg nok i det mindste ! 
STENSSEN : 

(trækker foragteligt paa Skuldrene) 

Hovedsagen er jo den, at man blot tror det ! 

BLAAGAARD: 

Ja se, jeg mener nu, at naar et Menneske kan 
indse, at Livet har behandlet ham retfærdigt, at 
han har faaet det, ganske saadan som han for- 
tjener — hverken mere eller mindre, — at Til- 
værelsen har ydet ham, hvad han efter sin Værdi 
her i Livet med Billighed kan tilkomme, saa synes 
jeg, at man maa være lykkelig. Ja, det er nu min 
Religion. 

STENSSEN : 

Ja, med den Religion vilde jeg aldrig blive lykke- 
lig, for saa var jeg ikke Kunstner ! Og en Kunst- 
ners Religion er nemlig Troen paa, at det Værk, 
som han skabte, aldrig blev paaskønnet efter For- 
tjeneste I Det dybeste, det ædleste i al stor og sand 
Kunst er altid det, som Verden ikke kan se. Den 
nærsynede Hob kan vel overskue de smaa og lave 
Tuer, men de evige Bjergtinder med deres jom- 
fruhvide Sne naar dens Øjne aldrig. Derfor bliver 

altid de virkelig store Mestre først efter deres 
Død vurderet efter Fortjeneste. Verdensopfattelsen 
er forsinket. 

BLAAGAARD: 

Paa den Maade maa enhver Kunstner jo gaa 
rundt og være bange for at blive anerkendt. For 
bUver han det, saa ved han jo med det samme, at 
det er, fordi han ikke duer noget videre ! 

STENSSEN : 
Begriber du da ikke, Mand, at det netop er 
dette — Sjælemartyrium — der er en Kunstners 

eneste og højeste Løn ! (Som om han tog en stor Beslntning) 

Hvis Brandt laaner mig de 300 Kroner, Blaagaard, 
saa er jeg — lykkelig! Saa vil jeg spise varm Mad 
hele Dagen i Morgen, og saa vil jeg købe mig et 
Par hvide Manchetter, og saa tror jeg alligevel, 
at jeg vil give min Barber hans Frakke tilbage! 
Fuse) Mener du virkelig ikke, at Brandt vil laane 
mig de Penge? 

BLAAGAARD: 

(med ublufærdig Oprigtighed) 

Nej! 

STENSSEN: 
Naah ! Jeg vil nu nok se, hvordan han vil bære 
sig ad med at slippe uden om det! 

(Man hører Herskabet luklee sig ind i Entréen). 
(Straks efter Grosserer BRANDT, en velnæret, glatbarberet og yderst 
elegant Bourgeois — hvis Vsesen er præget af sleben Kordialitet, fulgt 
af sin Frue, en ung, noget vissen Skønhed med lidt automatiske Bevæ- 
gelser. RASMUSSEN kommer stakaandet fra Spisestuen). 



Digitized by VjOOQIC 



24. 



CARL GANDRUP: LAZARUS 



BRANDT: 
God Aften. Naa, her er nok et helt lille Selskab. 
Næh, Stenssen! Det var min Sandten smukt af 
dig, at du endelig engang kunde finde her op til 
os. God Aften, gamle Ven. (pnesenterer) Forfatteren 
Erling Stenssen — min Hustru! Sæt dig nu ned 
et Øjeblik, mens jeg ... er der noget særligt, 
Blaagaard? 

BLAAGAARD: 

Det var blot Nøglerne til Kontorerne, Hr. Gros- 
serer, og saa dette Brev. Det er fra Reinmach & 
Co. Jeg vidste ikke, om det mulig skulde besvares 

med Nattoget ... (bukker, idet han giver ham det). 

FRUEN: 

Maa jeg byde Dem velkommen, Hr. Stenssen. 
Det glæder ogsaa mig meget . . aah. Bliv dog ende- 
lig siddende. Hør, lille Rasmussen, har Kai sovet 
hele Tiden? 

RASMUSSEN : 

Som en lille Sten, Frue ! 

FRUEN: 

Jeg haaber, at Hr. Stenssen vil glæde os med at 
spise til Aften hos os . . . 

STENSSEN : 

(med straalende Øjne) 

Tusind Tak, kæreste Frue. Jeg havde netop 
tænkt mig noget i den Retning ! 

FRUEN: 
Det var yndigt. Aa, lille Rasmussen. Saa sørger 
De for Teen og lidt Smørrebrød! 

RASMUSSEN : 
Skal jeg dække i Spisestuen? 

FRUEN: 
Aa, De kan vist godt dække her inde, som vi 

plejer. (Rasmussen trekker sig tilb««e gennem Spisestuen). 
BRANDT : 

(der sammen med Blsagssrd har gennemset Brevet henne ved Skrive- 
bordet) 

Tak, Blaagaard, ja, saa er der ikke mere. Vi 
kan vente med at svare paa dette her til i Morgen. 
Ja, men hør. De kender jo da Forfatteren Erling 
Stenssen fra gamle Dage. Ikke sandt? 

BLAAGAARD: 

(genert) 

Bevares — selvfølgelig! 

STENSSEN : 
Mens vi ventede paa de høje Herskaber, har 
Blaagaard og jeg svælget i Minderne fra Skole- 
dagene ... 

BLAAGAARD: 

(ser ud, som om han meget gerne vilde blive til Aften) 

Saa siger jeg Farvel ! 

BRANDT : 

Naa, Farvel, Blaagaard — hør, en Cigar med 
paa Hjemvejen, hva' (byder ham en), og saa gaar Vejen 
til det nærmeste Biografteater, ikke sandt? (tii de 
andre) Jeg skal slgc Dem, Blaagaard frekventerer 
mindst 3 Biografer hver Aften. — 

BLAAGAARD: 

(rødmende) 

Ja, jeg nægter ikke, at jeg sætter megen Pris paa 
den kinematografiske Kunst. 

BRANDT: 
Hvad skal De nu f. Eks. se i Aften, Blaagaard? 

BLAAGAARD: 

„Lagt i Elskovs Lænker", Hr. Grosserer! Naa, 
Farvel, Hr. Stenssen, Farvel, Frue! Farvel, Hr. 
Grosserer! (Ctar). 

STENSSEN : 

(nærmer sig Kassen, af hvilken Brandt bød Blaagaard en Cigar) 

Har jeg Lov, kære Ven, at bemægtige mig en 
Cigar? 

BRANDT: 

Nej, hov, stop, halløj! Ikke den der! Det er en 
Udendørscigar til daarligt Vejr. Vi skal ikke have 
Luften forpestet herinde. Næh. Se her, min Far. 
Her er Tobak for en Muselmand ! Har du Tænd- 
stikker? 



Digitized by VjOOQIC 



I. PAA DEN RIGE MANDS TRAPPE 



21 



STENSSEN : 

Jo Tak, — Tændstikker, — jo, det har jeg ! 

BRANDT : 

Kan du huske Blaagaard fra Skolen? 

STENSSEN: 
Ja ja. Brav Fyr, men ikke noget Lys ! 

BRANDT : 

Næh, det ved Gud. Fuldstændig Idiot, jeg maa 
jo tage mig lidt af ham, da vi, som du maaske 
husker, er lidt i Familie med hinanden — meget 
langt ude. Hans Gage opfører jeg paa min aarlige 
Tabskonto. — Enhver ordentlig Forretning „en 
gros'' har saadan en vandrende Barmhjertighedspost 
paa sit Budget. Han er tre Dage om at kopiere et 
engelsk Brev paa 2 Sider. Men han er tro og paa- 
lidelig som en Set. Bernhardshund, ha ha ha ..., 
og han tror selv, at han er min Forretnings Hoved- 
hjørnesten. 

STENSSEN : 

Stakkels Fyr! 

FRUEN: 

Lad os nu haabe, at han morer sig i Biografen. 

STENSSEN : 
(ser sig beundrende om) 

Næh, hvor du dog bor pragtfuldt her, gamle 
Ven — som en Storfyrste! Fine, gamle Kobbere 

Og moderne Mestre, som i Løbet af nogle Aar vil 
være det tidobbelte værd. Ja, du kan min Sandten! 
Og sikke Stole — aahl 

BRANDT: 

(med klcdelig Undseelse) 

Ja, det er ikke anstrengende at sidde i dem; 
der staar ogsaa en net lille Sum i denne Stue alene. 
Mit Sovekammermøblement f. Eks. staar mig i 
halvsjettetusinde Kroner. Hva'beha'rl Man skylder 
jo sin rare, lille Kone at ha' lidt ordentligt mon- 
teret ... 

STENSSEN : 

(bukker) 

Fruen selv er jo ganske bedaarende mon- 
teret 

BRANDT: 
Det maa du ikke rose mig for. Min Svigerfader 
rejser nemlig i Damekonfektion, skal jeg sige dig, 
det fineste, der føres her paa Pladsen ! 

FRUEN: 

Hør, Aage, jeg maa et Øjeblik ind og se til 
Drengen. Jeg syntes, han hostede ... 

BRANDT: 

(ærgerlig) 

Nej, bliv nu her hos os andre. Stenssen er 
allerede ganske charmeret i dig. Nu sidder vi saa 
hyggeligt. 

FRUEN: 
Jeg maa virkelig et Øjeblik ind til Drengen. 
Herregud, det kan jo dog være, at han skal et eller 

andet, ikke sandt . . . (gaar ad l Bascmnden til høfre). 

BRANDT- 

(irriteret) 

Hun har Moderdelirium ! 

STENSSEN : 
(nærmer sig fortroligt) 

Det var nu meget godt, at din Kone gik, for der 
var netop noget, som jeg meget gerne vilde ... 

(Telefonen ringer). 

BRANDT : 

(springer op) 

Åa, undskyld et Øjeblik. Glem ikke, hvad du 

vilde sige ... (tager Mikrofonen). 

STENSSEN : 

(beroliger ham). 

Nej, jeg skal nok huske det I 

BRANDT: 

Tømmergrosserer Brandt her. Hvem taler? — 
Aah, er det Dem, kære Pastor Ingemann! God 
Aften. Hvad er det angaaende? „Sømandsenkens 
Juleglæde''. Et Bidrag, ja selvfølgelig. Det plejer 
jeg jo hvert Aar. Hvad var det, jeg gav sidste Aar? 
To Hundrede! Naa. De trænger særlig haardt i 

Aar. Velgørenheden har ikke været i saa godt 
Humør denne Gang. Naa ja, men for at De ikke 
skal tvivle om mit gode Humør, kan De jo skrive 
mig for 300 Kroner i Aar . . . 

STENSSEN : 

(for sig seW) 

Han er sgu flot. Jeg tror, jeg sætter den op til 

5001 

BRANDT: 

(fortsctter) 

Men jeg forlanger til Gengæld bestemt, at De 
lader Bladene tilflyde en Meddelelse om dette Bi- 
drag, særlig den demokratiske Presse. Jeg skal 
sige Dem, Hr. Pastor. Jeg har for Tiden en lille 
Friction med Arbejderne paa mine Tømmerpladser. 
Det er en lille Lønstrid. Og nu kunde jeg tænke 
mig, at naar Folkene læser om dette Udtryk for 
mit Sindelag overfor deres Kvinder og Børn, vilde 
det mulig bidrage til en fredeligere Løsning af 
Konflikten. Og jeg kan sgu ikke give dem mere, 
end de allerede har. Jeg skal dog ogsaa selv 
eksistere. Hvad siger De? „En Arbejder er sin 
Løn værd''. Ja, det mener jeg sgu ogsaa. Det er 
netop derfor, at jeg ikke vil slaa af paa min og 
forære den til de andre I Ha ha ... Naa. Saa send 
De kun en kvitteret Regning paa Beløb 300 Kro- 
ner op paa mit Kontor i Morgen Kl. 12. — Aa 
jeg be'r — be'r — adieu, Hr. Pastor! 

(Legger Røret). 

STENSSEN : 

Du er dog en utrolig Flottenheimer. 300 Kroner ! 
Det er jo næsten, hvad j^ ikke kan bruge paa 
en Aften! 

BRANDT: 

Aa, du aner ikke, hvor de river og slider i mig 
paa alle Kanter! Du aner ikke, hvad det vil sige 
at staa paa Skattelisterne for 30,000 om Aaret! 
Det er værre end simpelt Fængsel paa sædvanlig 
Fangekost! Mindst 20 Bedere ved Døren om 
Dagen, foruden dem, som ringer op i Telefonen 
eller marcherer lige ind i Stuen. Aah, du aner 

ikke (STENSSEN tnekker sig forterdet tUbace i D«kstllling). (Med 

en Overgang) Du, ved du hva' ! Jeg blev sgu Skydebror 
forleden I 

STENSSEN : 

Naa, gratulerer. Ja, saa undgaar du næppe at 
blive Etatsraad. Skyder du godt? 

BRANDT: 

FortræffeUgt — men det er jo ikke ofte, at jeg 
rammer ! 

STENSSEN: 

Det hænder for os alle, min Ven, at vi skyder 
forbi — engang imellem! — Har du læst min 
sidste Bog, kære Ven? 

BRANDT : 

oprigtig talt, du, naar skulde jeg faa Tid til 
det? Jeg læser aldrig Bøger. Ja vist, man gaar 



Digitized by VjOOQIC 



32. 



CARL GANDRUP : LAZARUS 



Og bliver rustic. J^ maa saamænd være glad til, 
at jeg kan faa læst mine Blade. Man skal jo arbejde 
og tjene til Livets Ophold . . . 

STENSSEN : 
Naar man tjener saa meget som du, vilde jeg 
foretrække at læse lidt mere og tjene lidt mindre. 
Der maa dog komme det Øjeblik, hvor du skulde 
nyde, hvad du har tjent! 



BRANDT: 

Det Øjeblik er ikke kommet for mig endnu. Og 
desuden er det jo ret individuelt, hvad man for- 
staar ved Nydelse! 

STENSSEN : 
Jeg synes dog virkelig, at du burde kende den 
Bog ... 

BRANDT: 

(forbindtlig) 

Min Kone og jeg ventede at faa den tilsendt 
med Dedikation fra Forfatteren. 



STENSSEN : 

Det glæder mig, at du forstaar at udfolde en 

saadan Grad af Selvbeherskelse overfor min 

Produktion. Du tror dog vel ikke, kære Brandt, 

at Forfattere og Forlæggere ogsaa har saadan 

en rar, lille Tømmerforretning i Ryggen ved Siden 
af deres literære Geschæft? 



BRANDT : 
(koldt) 

Det kom nok til at gaa slemt ud over Tømmer- 
forretningen ... 

STENSSEN : 
Naar jeg nu i Morgen lader mit Forlag sende 
dig min sidste Bog „Bag Evighedens Port**, har 
jeg saa Haab om, at du vil læse den? 



BRANDT: 

(trykker luu» Hund) 

Tak skal du ha\ du — ja vist skal jeg læse 
den — i Sommerferien; — før bliver det næppe — 
desværre I 

STENSSEN : 
Hør du — gamle Ven — der var for Resten 
en bestemt Ting, som jeg meget gerne vilde tale . . . 

(man hører Barnet grcde inde ved Siden af). 



BRANDT : 

Undskyld, glem ikke, hvad du vilde sige. Nu 
er Drengen vaagnet, kan jeg høre — jeg synes, 
du skulde se ham. Det er sgu en vældig køn Dreng 
og godt skabt. De fleste siger, at han ligner mig — 

mest! 

Lazarus. 3 

STENSSEN : 

(med indødt Raseri) 

Naar det er en Dreng, flnder jeg det ganske 
naturligt, at han ligner dig — mest ! 

BRANDT: 

(med levende Faderglæde) 

Han hedder Kai! 

STENSSEN : 
Tænk — hedder han Kai 1 



BRANDT: 

(som lør) 

Han er saa smuk, at vi saamænd godt kunde 
tage Entré for at vise ham frem. Vil du se ham? 

STENSSEN : 
Hvis det kan ske — gratis! Jo Tak. Det vil 
jeg være glad og taknemmelig for. (brandt gaar op mod 

Sovekammerdøren, STENSSEN ser sørgmodig flrem for sig) — USige- 

lig glad! 

BRANDT: 

(taler ind i Sovekammeret) 

Hør Louise, lad os faa Drengen herind et Øje- 
blik. Stenssen vil saa gerne se ham ! 



STENSSEN : 

(for sig selv) 

Ja, forfærdelig gerne ! 

BRANDT: 

Nu skal du se Brændpunktet for vor huslige 
Lykke! Han er 3 Maaneder! Han har endnu 
aldrig sagt en Løgn ! 

STENSSEN : 

(stille) 

Det kommer det kommer! Pas paa! 

FRUEN: 

(kommer ind med en tyk, ekel Unge paa Armen. Den er ganske nd- 
skoldet af Søvn og Sengevarme). 

Kan lille Kai nikke pænt til den fremmede 
Herre. Aa, det lille Skind, han kan næsten ikke 

holde Øjnene aabne. (Tager Bamets Haand og vifter tf! StensMn 

med den) Kan du vinke pænt til den fremmede Herre. 
Saadan ! 

STENSSEN : 
Ja, naar jeg ret ser til, maa jeg jo indrømme, at 
jeg virkelig finder beslægtede Træk ... 

BRANDT: 

Ja ja — ikke sandt. Han ligner aldeles ikke min 
Medskyldige der! 

STENSSEN : 

(tørt og alvorligt) 

Saadan ser altsaa en Tømmergrosserer ud — i 
Larvetilstand ! 

FRUEN: 

Han har været saa bedrøvet, det lille Skind, 
før Rasmussen er kommen til at træde paa hans 
Rangle, saa den ikke kan sige noget mere ... 

3* 

BRANDT : 

Ja, det vil jeg tro. Hvor Rasmussen har traadt, 
der gror der intet Græs ... 

FRUEN : 
Jeg saa i Gaar en automatisk Lirekassemand 
i Thorngreens Vindu. Den tror jeg, at Kai vilde 
blive rædsom glad for. Men den koster rigtignok 
20 Kr. 

BRANDT ; 

(tager 20 Kr. op af sin Tegnebog. STENSSEN stirrer ganske fascineret 
paa Sedlerne) . 

Quand mfimel Skal lille Kai ha' en automatisk 
Lirekassemand af Fa'r, hvad' ! (giver Bamet Pengene i 

Haanden, Moderen tager dem til sig). Tag Saa FænOmCHet 

væk, Louise. Bring mit udtrykte Billede til Ro. 

(Fruen gaar med Barnet). 

STENSSEN : 

(iBgger Armen om Brandts Skulder) 

Hør du gamle, der var en lille Ting som jej 
meget gerne ... 

(RASMUSSEN kommer, trampende og klirrende med en uhyre håtkc, 
hTorpaa mange Tallerkener, Glas, et stort Fad med Smørrebrød m. m.) 

BRANDT: 
Glem ikke, hvad du vilde sige ! (th Rasmussen) Hvi' 
Fanden, Menneske, er det. De kommer slæbende 
med der? 6 Snitter Smørrebrød — een Apollinaris 
og en Balle Te 1 

RASMUSSEN : 

(forfærdet) 



Fruen sagde 

BRANDT: 

Det kan nok være, men jeg siger Dem: Tag 
Dem sammen, Rasmussen ! Tag Dem sammen ! — 
Ved De, hvem det er, der besøger os i Aften — 
det er ikke blot en gammel Barndomsven — fra — 
fra — fra mine Barndomsaar, men det er tillige 
en Digter — en virkelig Digter — hvis Sange 
vil leve ned gennem Tiderne og synges af Slægt 
efter Slægt i Borg og Hytte! Forstaar De det, 
Rasmussen ! 

STENSSEN : 

Kære Ven, jeg skriver jo aldrig Vers! 

RASMUSSEN 

(Mr maabende og fortørnet paa sin Husbond, demcst med indeklemt 
Had paa Stenssen). 

BRANDT: 

(til Stenssen) 

Er du sulten. Ven? 

STENSSEN: 
Sult er ikke Ordet — men Hunger! — Jeg er 
maaske lidt brødflov! 

BRANDT : 
Der hører De selv, Rasmussen! Og en saadan 
Mand vil De give Surbrødssnitter med benfri Sild ! 
Tag Dem sammen. Menneske! Vi har jo kolde 
Kyllinger og Gaaseleverpostej i Køkkenet. Lad os 
faa alt ind, hvad der rummes i Fadeburet! Vi har 
en kold Oksetunge og en Snes Æg derude. 

RASMUSSEN : 

Jamen Herre, du evige, saa faar jo Herren ikke 
en Trævl til Frokost i Morgen ! 

BRANDT : 

(asketisk ubekymret) 

Det faar saa være. Jeg blotter mig gerne til 
Skjorten, naar det gælder en Barndomsven. Det 
er nu en Gang min Natur! Kan De lave Røræg, 
Rasmussen? 

RASMUSSEN : 

Ja, det ved den godeste Gud ! 

BRANDT : 

Godt. Saa lav os en Omgang af 10 Æg — det 
udgør en halv Snes. Og saa frem med den gamle 
Bourgogne — den, som Napoleon altid førte med 
sig i Felten, indtil han faldt paa Ærens Mark ved 
Waterloo I Har De forstaaet. (rasmussen nikker med et 
apoplektisk Udtryk). Godt. Allez ! Kan du se, min gamle 
Ven, at her er det Fa*r selv, der administrerer 
Etablissementet. 

STENSSEN: 
Ja, du er ikke bange af dig! 

BRANDT: 

Og nu, min Ven, skal vi to have os en glad 
Aften. En glad Aften, du gamle, hvor ingen hæs- 
lig Mislyd, ingen Skygge af Livets lave og lurvede 
Prosa skal faa Lov at stikke Hestefoden frem. 

]eg haaber, du har Tid dl at slaa dig til Ro hos 
os for i Aften. 

STENSSEN : 
Tid ! Jo Tak. Tid har jeg. Det er desværre ogsaa 
det eneste, jeg har. (Bekymret) Hør du, der var ... 

(Fraen kommer fra Sovekammeret. STENSSEN gør en fortvivlet Grimace) 

Jeg haaber dog ikke, at det er til Ære for mig, 
at du kommanderer alle disse sybaritiske Nærings- 
værdier frem paa Skuepladsen. Jeg forsikrer dig, 
at jeg er vant til en Kost, som Pensionærerne paa 
Vridsløse vilde rynke paa Næsen af — en Oste- 
skorpe og en kold Frikadelle vil jeg være hen- 
rykt for. 

BRANDT : 

(elskværdigt) 

Aa, jeg kender disse Kunstnere og deres over- 
daadige Levnet. Mig kan du ikke fortælle noget . . . 
naar har du spist til Middag i Dag? 

STENSSEN: 

„Middag" — „i Dag" ... det er saadan et stort 
Ord, synes jeg. Du udtrykker dig saa overdrevent. 
Mit sidste Maaltid tildrog sig igaar Aftes ved Hjælp 
af en halv Skibsøl, 2 Stk. Wienerbrød og 3 Ba- 
naner. 

FRUEN : 

De er Hindhedianer, Hr. Stenssen? 

STENSSEN: 

(haardt) 

Aa ja, aa ja. Frue — dog mere af Nødvendig- 

hed end af Tilbøjelighed. Under dette Pseudonym 
skjuler sig vist for Resten en hel Armé af Men- 
nesker, der ikke faar, hvad de kan spise. Jeg 
havde — skal jeg sige dig — iforgaars 33 Kr. i 
Behold. For dem kunde jeg slippe ud af denne 
Maaned og ind i den næste. Men igaar Morges 
traf jeg den Kone, som ernærer sig ved at vaske 
Husets Trapper. Hun er en prægtig ung Kone, 
men var synligt ud af Stand til at gøre dette haarde 
Arbejde. Trapperne hos os bliver som Regel kun 
vasket ved særlig festlige Lejligheder og paa store 
Mindedage, sidst, tror jeg nok, paa Hundredaars- 
dagen for Slaget paa Rheden. 

Den stakkels Kone laa der og stønnede og 
græd — om Kap med sin egen Karklud. Naa ja, 
for Satan — (skarpt) selv om man kun er en sølle 
forbandet Lus, kan man sgu blive sentimental ved 
at se saadan et Billede af Livets ubegribelige Raa- 
hed. Og jeg kom til at tænke paa Heines Ord: 
Es gibt ja immer einen noch grasser en Lumpen! 
Jeg gav hende mine dejlige 30 Kroner og sagde 
til hende: Nu skal jeg vaske den Trappe færdig 
for Dem, Madam Carlsen, og saa skal De gaa 
hjem og føde Deres Barn, men eet skal De love 
mig, at hvis det bliver en Dreng, skal han aldrig 
blive Digter ... 

BRANDT : 

(griber i Vestelommen) 

Du er en flink Fyr, Stenssen. Det har du altid 

været. Giv hende denne, naar hun næste Gang . . . 
(STENSSEN ser pu Mønten) Jd, det er kun en Z-Kroner, 
men lidt har jo ogsaa Ret. Og der er nok, der 
hænger paa mig, kan du tro. 

STENSSEN: 

(for sig) 

... de har vist ondt ved at hænge fast! (højt) Tak 
skal du have, kære Ven, jeg skal give hende din 
Adresse ! 

(RASMUSSEN fra Spisestuen med en mægtig Anretning). 

FRUEN: 

Men Gud fri mig dog, Aage. Har du nu igen 
været paa Færde? 

BRANDT : 

Jeg! — Men søde Barn, hvad tænker du paa. 
Det er vist kun et af Rasmussens sædvanlige Ud- 
slag af hendes Hang til Vellevned. 

FRUEN: 
Du ved jo, at du ikke lukker et Øje hele Natten, 
naar du spiser saa stærkt om Aftenen. Ikke sandt? 

BRANDT: 

Jeg! — Atter farer du vild! Hvem siger, at 
jeg vil spise disse ophobede Levnedsmidler? Jeg 
vil nære Poesiens Muse, det er det, jeg vil. Og 
jeg vil ha' en glad Aften med min gamle Ven her! 
Dermed Basta! Dixi. 

(Alle tre sætter sig til Bords og fanger an, hver efter sin individuelle 
Evne. Den elektriske Krone i Loftet tænder BRANDT, før han sætter sig). 

BRANDT: 

Mehr Licht, wie der grosse Goethe bemerkt 
hat! Rasmussen, træk opl Ny Flaske klar til 
Fremrykning I Ser nu her, gamle Ven, begynd 
med en lille Kiks med Kaviar — et Glas til, saa, 
nu skal jeg — værs'go'. 

STENSSEN : 

(forsyner sig og sin Tallerken med Trofasthed og Appel) 

Tak — tusind Tak. Ja, det maa jeg sige — du 

kan! Herligt fortryllende — Gud 

Fader bevares! Sikke Fjerkræ. — — Hmm. 
Hmm. Sikke Viktualier. 

BRANDT: 

(skænker paany) 

Saa, kære Ven, nu lidt Gaaselever — ja, men 
jeg forsikrer dig, den er superb — deliciøs — 
forsyn dig, gamle Ven — værs'go' — du tager 
saa forsigtigt — ja. Retterne er jo ikke saa tal- 
rige — men de kan spises, du gamle Kammerat — 
spises ... 

STENSSEN: 

Sagde du „spises" — nej, du kære — ikke 
spises, — men — fortæres! 

(RASMUSSEN kommer med Røræggene). 

BRANDT : 
Saa, min Ven, tag nu her ! En halv Kylling til. 
Og saa et Glas af denne Drue, som ikke skænkes 
dig bedre, naar du engang i Digternes Elysium 

skal klinke med Conan Doyle og Thomas Kingo ! 
Skaal og Tak, fordi du ikke gik min Dør forbi. 

STENSSEN: 

(<yss^ ^ Munden, rejser sig med løftet Glas) 

Kære, gamle Ven! Smukke Frue! Det vil ikke 
falde mig helt let at udtrykke for Dem, hvad mit 
Hjerte i Øjeblikket er fuldt af, og det, som har 
gjort min, mig ellers saa underdanige Tunge stum, 
det er den overvældende, den uskrømtede Hjerte- 
lighed, hvormed jeg er bleven modtaget i dette 
smukke, gæstfri og godt monterede Hjem ! Det er 
jo ikke hver Dag, det arriverer en Lykkens La- 
zarus som mig at bænkes ved Livsnydelsernes 
Taffel. Se, Demosthenes løb omkring nede ved 
Havet og puttede Rullesten i Munden for at er- 
hverve sig Veltalenhed. Jeg kommer langt lettere 
til den ved blot at tømme et Glas eller to af denne 
guddommelige Bourgogne. Og derfor vilde jeg 
gerne ... 

FRUEN: 

Røræggene bliver kolde, kære Hr. Stenssen ! 

STENSSEN : 

Kære Frue, hvis Røræggene havde Øren og 
kunde fatte mine Ord, da vilde de sikkert ikke 
blive kolde ! Men Menneskene, som baade fik Øren 
at høre med og Hjerter at fatte med — de er tusind- 
fold værre end Røræggene — thi de er kolde og 

vil ikke lade s^ varme! Og derfor bliver Digteren 
saa ofte Martyr! 

BRANDT: 

Du har jo en pæn Artium, Stenssen. Kunde du 
ikke se at faa en fast Ansættelse i Magistraten, 

f. Eks. ? (spiser videre). 

STENSSEN : 

(stadig staaende) 

En Plads i Magistraten 1 Ja vist — det vilde i 
Sandhed forvandle Martyriets Tornekrone til en 
Helgenglorie. Nej Tak, min Ven — der vilde kun 
komme een Blaagaard mere ud af det. — Er man 
Kunstner, og har han sat sig de Maal, som er hans 
Livs hellige Sag, saa maa han ogsaa vide, hvad 
det koster. Saa er der ingen Brug for ham i Døg- 
nets Maskineri, for hans Sjæl sættes ikke i Gang 
ved Tandhjul og Stempler og Drivremme. Lad 
ham gaa til Grunde eller lad ham blive — Mode- 
digter ! I begge Tilfælde er hans Kamp jo forbi, — 
og han var vistnok kun lykkelig, mens han — 

kæmpede! (Brandt og Fme veksler indholdsrige Øjekast). AB, 

undskyld mig, at jeg et Øjeblik kom til at træde 
paa den glade, festlige Stemning. Men — i Vinen 
bor jo Sandheden, siger Skriften, — og jo ædlere 
Vin — des stærkere Sandhed maa den vel gemme, 
mener jeg. — Naa, Skaal ! 

(Man klinker. — Spisepause, hvorunder man stadig hører Brandts Opmun- 
tringer til Stenssen om at forsyne sig med dette eller hint). 

BRANDT : 

(med Mttoden fuld) 

Skriver du mange Films? 

STENSSEN : 

Desværre, du, jeg er nødt til det. Men det er 
jo en lidt ensformig Kunst. Censuren forbyder 
kategorisk Forbrydelser og Ægteskabsbrud — saa 
hvor er det muligt at gengive Livet paa troværdig 
Maade? 

FRUEN: 

Mon jeg har set nogen af Deres Films? 

STENSSEN : 
Det ved jeg skam ikke, Frue, Der gik en for- 
nylig ude paa Nørrebro: „Den forsvundne Mis- 
sionær" eller „Menneskeæderens Livret". 

BRANDT: 

Og nu skal du jo snart have et Stykke op paa 
Cityteatret. Jeg læste om det i Bladene. Det maa 
jo gi' mange Penge ! 

STENSSEN : 
Ja, hvis det nogensinde kommer op, og hvis det 
saa ikke gør Fiasko. Alle de „hvis'er" skal først 
overstaaes. Endnu har det ikke bragt mig en 
ærlig dansk Hvid ! Derfor gaar jeg nu for Tiden, 
skal jeg sige dig, og er oprigtig talt temmelig ... 

BRANDT: 

(afbryder) 

Saadan skal det netop være. Hvad siger ikke 
Goethe: „Sturm und Drang" maa der til i enhver 
ægte Kunstners Liv. En Kunstner maa kunne 
savne — indskrænke sig, — wie der unsterblichc 
Goethe sich ausdriickt : In der Beschrånkung zeige 
sich der Meister!" Ellers bli'r du sgu aldrig til 
noget, min gamle Ven, Skaal ! 

STENSSEN: 
Jeg føler med den dybeste indre Vished, at det 
Stykke vil blive min store Sejr, mit Gennembrud. 
Det er skrevet med mit varmeste Hjerteblod ... 

FRUEN: 
Hvad hedder Deres Stykke, Hr. Stenssen? 

STENSSEN : 

„Veksler" ! 

BRANDT: 

Ja, det kan der Fan'eme skrives meget om. Og 
nu kan du ikke faa Direktøren til at diskontere 
dine „Veksler"? 

STENSSEN : 

(sørgmodig) 

Han har vist selv for mange af dem, er jeg 
bange for. Jeg kunde intet Forskud . . . 

BRANDT: 

Det er vel ikke falske Veksler, vil jeg haabe . 

STENSSEN : 

(ser bittert pu ham) 

Nogle af dem — er falske ! Mennesker inddeles 
ligesom Veksler i de ægte og de — falske 1 

BRANDT: 

Rasmussen! Maa vi saa faa taget dette her ud 
og faa Frugt, Dessertkonfekt og den tørre Sherry 

frem ! (Dette sker under de følgende Replikker). 

FRUEN: 

Du faar vist en yndig Nat, Aage, oven paa alt 
dette. Du, som kun plejer at tage en Kop Te og 
en Kiks om Aftenen I 

STENSSEN : 

De sanker gloende Kul paa mit syndige Hovede, 
Frue ... 

FRUEN : 

De maa ikke være vred, kære Hr. Stenssen. 
Men jeg skal sige Dem, at min Mand arbejder jo 
saa meget og er i den senere Tid blevet temmelig 
nervøs, og han skal jo hver Morgen stille paa 
Tømmerpladserne Kl. 7 præcis for at inspicere 
Arbejderne og alt saadan noget. Saa vi plejer 

derfor altid at gaa temmelig tidlig til Ro. 

De forstaar, at jeg er nødt til at holde ham lidt i 
Ørene ... 

BRANDT: 
Jeg husker, at der engang var en Digter, der 

sang: „Vel gift er Livets Lyst!" — Den Digter 
har sikkert været Pebersvend! 

FRUEN : 
Ja, De er lykkelig, Hr. Stenssen. De kan vel 
sove længe om Morgenen? 

STENSSEN : 

(bittert) 

Ja, meget længe. Lige til om Aftenen, naar jeg 
staar op ! Min Morgensøvn er der saamænd ingen, 
der gider forstyrre — (vemodigt) ikke engang Kon- 
gens Foged. 

(inde i Spisesttten slur et Stueur 11 mesaiiigkUrrende Slag). 

' FRUEN: 

Hør lille Rasmussen. Nu slog den elleve! De 
kan saamænd godt gaa i Seng! 

(RASMUSSEN siger Godnat og gaar). 

BRANDT : 
Næ, nu har jeg aldrig kendt Magen! Er den 
allerede elleve! Og jeg, som troede, at den ikke 
var slaaet 10! Et lille Glas Sherry endnu, du 
gamle. Jo, vist saa. Et lille Glas paa Falderebet 
og en Cigar. Værs'go'. Tag en med i Lommen — 
til Hjemvejen! 

FRUEN: 

(rejser sig) 

Blot De var kommen en Lørdag, kære Hr. 
Stenssen. Saa kunde vi have siddet lidt længere. 
Søndag Morgen sover vi længe. 

STENSSEN: 
Naa, (til Brmndt) du skal ikke op Søndag Morgen 
for at inspicere, om Bagerne lukker op i rette 
Tid? 

BRANDT: 

(ler forceret) 

Nu haaner du en gammel Barndomsven! Ha 
ha ... Naa, skal det allerede være? 



STENSSEN: 

(brudt) 

Naa, Godnat, Frue. Tak for i Aften. (Med et sidste 
•vaceiictHssb) Ja, du følger mig vel ud, Brandt? 



BRANDT: 

Det gør vi beggel (en slgnaUlgnende Fløjten høres udenfor 
pu Gtden. Ve|ret er nu blevet stille. Alle tre studser. BRANDT ler). 

Aah, det er vist bare Doktor Holgersen, — vores 
Huslæge — som vil høre dl lille Kai, og nu kan 
han ikke komme ind dernede. Han er saamænd 
saa øm for det Barn, som om det var hans eget. 
Jeg vil gaa hen og berolige ham! (Fiøitesoioen gentsges 

udenfor. BRANDT gssr hen imod Vinduet, — vender sig) Aah, 

Louise, vil du følge Stenssen ud. Undskyld mig, 
du gamle. God Nat, god Nat. Tak for Besøget ! 
Gør det snart om igen I 

(Fruen gssr med Stesssen, der, idet hsn pludselig stsndser, uger den 
Tokrone, Brsndt gsT hsm, op sf Lommen, ser pss den med et resigneret 
Smil, ?ender den ved smss Ksst i den flade Hssnd; sss følger hsn 
Fruen) . 
Lazarus. 4 

BRANDT: 

(ubner Vinduet) 

God Aften, du gamle. Hør vent et Øjeblik, saa 

skal jeg kaste Nøglen ned til dig. (VlUer Gadedørsnøglen 
Ind i 8lt UmmetørklflBde og kaster den ned). Stil dig i POfteil 

ved Siden af — bare to Minutter — hvorfor? — 
ja, det skal du nok faa at vide. Om to Minutter 

altSaa. (Lukker Vinduet). 

FRUEN: 

(tilbage) 

Det var anstrengende ! 

BRANDT: 

Ja, forbandet I (Tender en Cigaret og setter alg ved Skrive- 
bordet). Hør du. Doktor Holgersen kigger herop om 
et Par Minutter og drikker en Sjus. Han kom forbi 
og saa, her var Lys. Du vil nok være sød og 
sætte Sagerne frem, inden du gaar til Ro ... 

FRUEN: 

(pusler ved Bordet) 

Det skal jeg min Ven 1 — Hør, hvad vilde han 
i Grunden, denne Stenssen? 

BRANDT: 

Det skal jeg sige dig, min Ven. Han vilde laane 
Penge af mig. Jeg saa det paa ham øjeblikkelig, 
da vi kom hjem. Folk, der vil laane Penge, har 
et ganske bestemt Udtryk i Øjnene, som jeg aldrig 
tager fejl af. En Blanding af noget sødt og lurende. 

Ar laane Penge uden Kautionister, er efter min 
Edk det første Skridt paa Forbryderbanen I 

FRUEN: 

Du kunde dog gerne have givet ham en Snes 
Kroner. Han saa saa daarlig ud i Tøjet! 

BRANDT: 

(kaster Cigaretstumpen fra sig) 

En Snes Kroner I Ho Ho. Det drejede sig mindst 
om 300 1 Hvorfor bestiller han ikke noget ordent- 
lig, den Fyr! Jeg tjener selv de Penge, jeg skal 
bruge, og forhindrer ikke andre i at gøre det 
samme! Hør du, jeg er sgu bange for, at vi ikke 
har mere end een Apollinaris tilbage. Naa, der 
har vi vores Doktor! (Reiser sig). Og det er sandt, 
sig saa til Rasmussen, at jeg ikke vil vækkes i 
Morgen før Kl. 11. (Csar). 

ANDEN DEL 

VED DEN RIGE MANDS BORD 

PERSONERNE: 

ERLING STENSSEN. 

BRANDT. 

FRUEN. 

KAI, deres Søn, 10 Aar og 3 Maaneder. 

BLAAGAARD. 

RHITA WINSTEDT, Skuespillerinde. 

PROVST INGEMANN. 

DOKTOR HOLGERSEN. 

HANS FRUE. 

RASMUSSEN. 

GÆSTERNE. 

Handlingen foregaar 1917. 

Handlingen: Brandft Landsted. Scenen er HsTen, der g«r et yderst 
soigneret Indtryk. Nogle kulørte Lamper I Treerne. En Bsnk, omhegnet 
af høje Buske i Forgrunden, der fører op til en smuk Veranda. Villaens 
Vinduer er festligt oplyste. 

STENSSEN (meget eløgant antrukken), RHITA og Dr. HOLGERSEN, 

(en m^et stærkt maskinklippet Herre) kommer ned over Versndaen — 

alle tre festklcdtc. 

RHITA: 

Hvor Aftenen dog er smuk herude i Haven! 
Luften er ganske krydret ... der var virkelig for 
varmt derinde. 

HOLGERSEN : 

De burde tage lidt om Dem, Frk. Winstedt. 
Saadan en smuk Sommeraften kan være lumsk 
og farlig — ligesom en smuk Kvinde. Man skal 
ikke stole paa nogen af dem. 

STENSSEN : 
Doktoren har Ret. Maa jeg ikke hente et Shawl 
til Dem, kære Frk. Rhita? 

RHITA: 

Ikke paa nogen Maade. Mange Tak. Det er 
netop altid disse indpakkede Halse, der bliver for- 
kølede. Det er kun Sangerinder, der er saa pyl- 
rede. 

DOKTOREN : 

Gud ske Lov, at der dog endnu findes Menne- 
sker, som har Mod — og Lyst — til at spolere 



Digitized by VjOOQIC 



56. 



CARL GANDRUP: LAZARUS 



deres Helbred. Vi Læger dør jo snart af Sult paa 
Grund af al denne Hygiejne og Sanitetsunder- 
visning i Skolerne og al denne taabelige Oplys- 
ningshunger I 

StENSSEN : 

Lægens vigtigste Opgave maa dog være at over- 
flødiggøre sig selv ... 

DOKTOREN : 

Ganske rigtigt, kære Hr. Stenssen — men han 
kan jo aldrig komme til at løse denne Opgave, 
naar hans Patienter selv har besørget det i For- 
vejen. Hvor Digtere og Skuespillere maa være 
lykkelige — de har altid Patienter nok, der træn- 
ger til at nyde godt af deres Kunst. 

RHITA: 

Da kan De være overbevist om, at Konkur- 
rencen i vor Bestilling vist er nok saa haard som 
i Deres. 

STENSSEN: 

Det gaar med Digteren ganske som med Lægen. 
Det er først, naar han lærer at give sin Kunst fra 
sig pr. Recept, at man overhovet begynder at regne 
med ham. Publikum tager først en Digter alvor- 
ligt, naar han ikke længere selv gør det! 

(Man hører Flygelspil deroppe). • 

DOKTOREN : 
Hva' er det — nu spiller de igen, deroppe. Jeg 

vil dø paa, at det er min Kone, der spiller fir- 
hændigt ... 

STENSSEN: 

(smiler) 

Saa maa hun være meget musikalsk — Deres 
Frue! 

DOKTOREN : 

Ja, sammen med Fru Brandt, selvfølgelig. Saa 
maa jeg vist hellere gaa op og dirigere Bifaldet. 
Ellers faar jeg det muntert med hende paa Hjem- 
vejen. (Iler op). 

RHITA: 

(ler efter ham) 

Stakkels Doktor. Han har det vist haardt i den 
ægteskabelige Trædemølle. 

STENSSEN: 
Ja, han gør i høj Grad Indtryk af at være en 
Samson — efter Klipningen ! Jeg har endnu aldrig 
truSet nogen Doktor, der forstod at kurere sin 
egen Kone. 

RHITA: 

(ler) 

Kære Stenssen. Jeg har virkelig undertiden For- 
nemmelsen af, at De er — Kvindehader I 

STENSSEN : 

(ser Ttrmt paa hende) 

Det var mærkeligt, at netop De skulde faa den 
Fornemmelse. Overfor Dem vilde jeg dog sikkert 
have gjort mig Flid for at skjule det, — om jeg 
virkelig var det. 

RHITA: 

De indrømmer altsaa, at De er det — kun ikke 
overfor mig? 

STENSSEN : 

Jeg indrømmer kun, at jeg ikke er det — over- 
for Dem. For øvrigt har jeg aldrig forstaaet selve 
Begrebet. — Kvindehader 1 ? Hvad vil det sige? 
Jeg Forstaar, (med et stærkt Blik paa Rhita) at man kan elske 
dem, fordi de kan være saa sindsforvirrende dej- 
lige — ja, jeg ikke blot forstaar det — men jeg 
ved det, fordi jeg har følt det: hele dette Kaos 
af Fryd og Smerte, Smil og Taarer — hele denne 
Symfoni af Længsler, som hedder Kærlighed. 



RHITA: 

Det hører jo desuden med til Deres Kald som 
Digter at studere Kærligheden som Problem. 

STENSSEN : 

Kærliged er kun et Problem for dem, som ikke 
kender den. Men — Kvindehader! Det forstaar 
jeg ikHe. Hvorledes kan man hade selve det uan- 
svarliges Personifikation? Vi hader dog ikke Ilden, 
som brændte os, eller Havet, som slugte os, eller 
Lynet, som fældede os. Vi søger blot: ikke at 
komme paa tværs af deres Vrede. Man kan frygte 
Kvinden som det Livsmysterium, hun er, men 
jeg ser ikke, at man kan hade hende. 

RHITA: 

Men hvis nu hun — den ubekendte — Gen- 
standen for Deres Kærligbed — engang bedrog 
Dem, — vi kan jo nok uden at krænke hende op- 
stille denne Fiktion — tror De saa ikke, — at De, 

— hvis De stadig havde elsket hende, vilde komme 
til at hade hende? 

STENSSEN : 

Sikkert ikke. Men derimod til noget langt værre 

— foragte mig selv 1 

RHITA: 

(ser lidt p«a ham) 

De er saadan et underligt tveægget Menneske, 
Stenssen. De kan virkelig være saa fornøjelig — 
og saa kan De undertiden staa og sige Ting, som 
kan gøre mig helt tungsindig. 

STENSSEN: 

Det er maaske, fordi jeg holder mest af Dem, 
naar De er tungsindig. — 

RHITA: 

Mener De — paa Scenen? 

STENSSEN : 

Ogsaa dér — ja. 

RHITA: 

Ja, jeg tror nok, at de mere serieuse Ting klæder 
mig bedst — ligger bedst for mig, vilde jeg sige ... 

STENSSEN : 

(noget frtstødt) 

De taler om Deres Kunst, som om den var en 
Baldragt. 

RHITA: 

Nu var De ikke venlig imod mig. 

STENSSEN: 

Nej, De har Ret. Ærlighed og Venlighed for- 
liges ikke altid. Men jeg tænkte mig, at De dog 
foretrak det første. Jeg har altid beundret Dem i 
Deres Kunst (et sMdt normere), og det kunde let for- 
virre min Dom om Dem som — som 

RHITA: 

(▼11 hjælpe ham) 

— som Menneske? 

STENSSEN : 

Nej! Som Kvinde! Og det er netop til Kvinden 
i Dem, kære Rhita, at jeg gerne vilde tale nu ... 

(Bifaldet deroppe fra oTerdøTer ham). 
(BRANDT og BLAAGAARD kommer ned over Verandaen). 

RHITA: 

Vi træffes senere, kære Stenssen I 

(RHITA gaar hurtigt ud til Tenatre. STENSSEN ataar og atirrer efter 

hende, idet han er akjnit for de andre af Buakadaet i Porgnmden til 

▼enatre). 

STENSSEN: 

(atille for aig aelT) 

Det er vist noget, jeg er født med : altid at blive 

afbrudt, naar feg skal til at sige det, det drejer 
sig om! 

BRANDT: 

(dl BUagMård uden at ae Steaaaca) 

Herregud, Menneske. Hvor har De dog anbragt 
de smaa Havannacigarer — har De glemt dem, 
for Pokker, saa sig det heller straks end lade mig 
løbe og søge alle vide Vegne. De kan ved Gud 
ikke huske fra Næse til Mund ! 

BL AAGAARD: 

(i en Kjole, der er for ator til ham) 

Jeg har ingenlunde glemt de smaa Havanna- 
cigarer, Hr. Grosserer! 

BRANDT: 
De smaa mellemstærke — de smaa mdlem- 
stærke — ja, men hvor er de da? 

BL AAGAARD: 

Jeg satte dem paa Midterbordet i Rygekabinettet, 
Hr. Grosserer. — 

BRANDT: 

Naa, det kunde De dog gerne have sagt straks, 
Menneske. Man har aldrig andet end Spektakler 
med Dem. (løber op). 

BL AAGAARD: 

(faar Øje paa Stenaaen) 

Aa — haa. Jeg blev virkelig helt forskrækket. 
Staar dti her! 

STENSSEN: 

Ja, her staar jeg — og kan sige med Luther: 
Jeg kan ikke andet. Gud hjælpe mig. Amen! (Ser 
efter Rhitt) Du finder det maaske uselskabeligt, at jeg 
har unddraget mig ... men jeg keder mig saa 

frygteligt derinde, du gamle. (Byder ham en cigar os uender 

selv). Vil du ryge? 

BL AAGAARD: 

Mange Tak — jeg ryger aldrig. Lægen siger^ 
at mit Ho'de kan ikke taale det. — 

STENSSEN: 
Det maa være dejligt billigt at have saadan et 
Ho'de. — Næh, jeg keder mig saa grusomt! Det 
var godt, du kom, gamle BlaagaardI Dig kan jeg 
snakke med. Du er saa stille og saa fornuftig. Men 
det øvrige Kor. Sikken en Abeudstilling. 

BL AAGAARD: 

Det er dog fine Folk — de fleste af dem. Der 
er baade Riddere og et enkelt Storkors. Det maa 
være lidt trykkende for Grossereren, der ikke har 
andet end en Nellike i Knaphullet, synes jeg dal 

STENSSEN: 
(med et tindrende Smil) 

Jeg vilde foretrække den Nellike for Storkorset 
— dersom jeg havde faaet den af en — ganske — 
bestemt — Haand. 

BL AAGAARD: 

Hvorfor kommer du her i Grunden — jeg kan 
godt forstaa, at de Mennesker ikke er noget for 
dig. — 

STENSSEN : 

Aah, der er dog en imellem dem, som for mig 
er Selskab nok: Frøken Winstedt. Hun er meget 
talentfuld og har spillet i flere af mine Arbejder. 
Er hun ikke vidunderlig? 

BL AAGAARD: 

Jo. Hun er dejlig. Men en anden har jo ikke 
Raad til at gaa paa Komedie — saa det med Ta- 
lentet ... 

STENSSEN : 

(umiddelbart) 

Ja, men du skal se hende, du maa se hende. 
Du kan ikke dø uden at have set hende. Maa 
jeg invitere dig til min næste Premiere? 

BL AAGAARD: 
Aa tusind Tak ! Er det virkelig din Alvor. 

STENSSEN: 
Ja, naturligvis er det mit Alvor. I saa vigtige 
Anliggender spøger jeg aldrig. Men i hvilken Egen- 
skab optræder du i dette Selskab, gamle Blaa- 
gaard? Jeg synes, at Brandt for lidt siden be- 
gegnede dig mindre hensynsfuldt? 

BL AAGAARD: 

(tungsindigt) 

Aah, det er man jo saa vant til. Jo se, jeg maa 
jo altid besørge alt, hvad der bruges til Grosse- 
rerens Middage af Vin og Konserves og Cigarer 
foruden at skrive alle Indbydelseskortene ud. Jeg 
skriver for Spøgs Skyld ogsaa et til mig selv. Og 
saa til Gengæld kommer jeg med til Bordet. 

STENSSEN : 

Naa saadan! 

BL AAGAARD: 

Ja se, jeg er jo oprindelig af god Familie, og 
derfor er man jo glad ved en Gang imellem at 
komme sammen med dannede Mennesker. Og 
Grossereren skulde jo ogsaa have Fornøjelse af 
sine aflagte. — 

STENSSEN : 
Hva' beha'r? 

BL AAGAARD: 

Ja, det er Grossererens aflagte — denne her; — 
jeg faar altid hans Tøj, naar han ikke kan bruge 
det længer, men nu maa det jo altid syes godt ind, 
efterhaanden som han har faaet Mave og den 
Slags. 

STENSSEN : 

Du maa gøre dig Umage for at skaffe dig en 
Pedantmave. Saa har du Garderoben helt gratis. 
Men det skal du for Resten ikke genere dig over, 
gamle Ven ; du gaar dog med din Principals Tøj — 

bedste Kvalitet naturligvis — dyreste Snit, og hvad 
al det Sludder nu hedder. Men jeg har sgu engang 
laant en veritabel Diplomatfrakke af min Barber. 
Og J^S &^ s^s længe med den, at han ikke var 
til at overtale til at tage den tilbage. (Panse). Hvem er 
nu det, der synger? 

BL AAGAARD: 

Det er skam Doktor Holgersen. Han har en 
fin Stemme. Han synger, og hans Kone spiller. 
Grossereren siger ahid, at de to maa vi endelig 
have med, de gør god Nytte for Maden I 

STENSSEN: 

Hør, Blaagaard, lad os gaa en lille Tur i Haven. 
Nu kommer der vist et Par Storkors I 

(De gaar ud til Tenstre). 

Frem paa Verandaen træder BRANDT, hvis Udseende ikke er ncme- 
yærdigt ældet, kun endnu mere præget end for 10 Aar siden af Penge- 
brynde og verdsligt Velvære. ProTSt INGEMANN, en korpulent Prælat- 
type af den milde Kirkeobservans, ved Siden af ham. Begge i Kjole, 
den gejstlige med tt> Kors paa Silkeopslaget. Begge ryger Cigarer i 
TaTsbed — de lytter. Naar Sangen er endt, hilses Sangeren af et Bifald, 
der kræver mere; et Øjebliks Stilhed. 

PROVSTEN: 

Allerkæreste — allerkæreste. Ret en velsignet 
Røst ... 

BRANDT: 
Ja, det er pinedød en god Stemme — absolut 
sonor, — men — ja, jeg er ikke Fagmand paa det 

Lazarus. 5 

vokale Omraade — men jeg synes — maaske — 
noget uskolet, ikke? 

PROVSTEN : 

(overbærende) 

Maaske, kære Ven, — men Naturgaverne — 
Naturgaverne er dog til Stede — i rigt Maal. 
Kunde tænke mig at ligne denne prægtige Røst 
ved en Sten af ædelt Værd, men hvis Slibning ... 

(sutter ivrigt, men Cigaren vil ikke reagere). 

BRANDT: 

(opmærksomt) 
Ild? (river en Tændstik af). 
(Den gejstlige tænder. Sangen tager atter fat; mere dæmpet efterhaanden. 
Brandt og Provsten frem i Forgranden). 

PROVSTEN : 

Tak, kære Ven — Tak. Det er ret en velsma- 
gende Cigar — uforlignelig 1 

BRANDT: 

^fornøjet) 

Glæder mig. Deres Højærværdighed. Det viser, 
at De er Kender. Men De kan ogsaa stole paa, 
at det er Kram. Mellem Mandfolk og Kendere 
kan man jo nok nævne — ellers taler man jo ikke 
saadan om — hæ hæ (iivisker iiam i øret) halvanden — 
— Stykket 1 

PROVSTEN: 

(smager efter) 

Det er meget, — men den er det værd, — sande- 
lig, den er det værd I 

BRANDT: 

(beroliger hem) 

Jeg har den til „en gros*". Fabrikanten er en god 

Ven til mig. (De lytter atter). 

PROVSTEN: 
Aa, hvor det minder mig om min Ungdom, 
Schubert og Schumann — Heise og Grieg, aah! 

BRANDT: 

Man kan godt høre paa Organet, at Provsten 
har haft en god Stemme. — 

PROVSTEN: 

(sukker ved Mindet) 

Nu er det jo kun min lille Hjord — min Menig- 
hed — som jeg ved Kirkehandlingen har Lejlig- 
hed til at glæde med den . . . 

BRANDT: 

(diatrait) 
]a, jeg kommer der jo ikke (tager aig foraknekket i det) 

saa ofte, mener jeg ... 

PROVSTEN: 
.. men De kan tro i de unge Dage — i Studen- 
terforeningen, mellem Kammeraterne — og den 
Tids musikalske Kredse. Desværre var min af- 
døde Hustru Amalie ganske umusikalsk. Hun jam- 
rede sig, hvergang jeg vilde tage de gamle Ven- 

5* 

ner frem ... (stnsen studser derinde). HsF hati Evnef, 

denne unge Forfatter — Hr. Stenssen? 

BRANDT: 

Erling Stenssen? Ja, Død og Pine. Har De 
aldrig læst noget af ham? 

PROVSTEN: 
Saavidt jeg mindes, ikke. Jeg saa vist et Stykke 
af ham paa Teatret — noget letfærdigt i sin Ten- 
dens — de er saa negative, de unge Æsthetikere 
i vore Dage — ingen Respekt — intet sædeligt 
Midtpunkt, mener jeg. Hvad hed det Stykke? 

BRANDT: 
„Aktionærer" — var det det? 

PROVSTEN: 
Ganske rigtig — nu husker jeg ... 

BRANDT: 

Han debuterede for nogle Aar siden med et, 
der hed „Veksler''. Jeg ved, at han ventede sig 
en hel Del af det, og han trængte sgu ogsaa til 
det dengang. Jeg husker saa tydelig den første 
Gang, han besøgte mig og min Kone — han kom 
saamænd op til mig for at slaa mig for nogle 
Penge. Det var med flossede Bukser og blaa 
Manchetskjorte til sort Frakke og i den Smag, 
De ved. 

PROVSTEN: 

]a, saa har han sikkert ikke gaaet forgæves 
hos Dem, kære Brandt ... 

BRANDT: 

(lyrer skamløst) 

Nej — næh — selvfølgelig. De ved jo, kære 
Provst, fra „Sømandsenkens Juleglæde'', at ingen 
forgæves banker paa min Dør. 



PROVSTEN: 
Ingen kender bedre end jeg Deres noble, rund- 
haandede Sindelag ... 

BRANDT: 
Jeg tror nok, jeg tør sige, at han kan takke 
mig for, at han slog igennem. Jeg har mange 
Gange maattet ... naa, men lad os ikke ... 
Schwamm dariiberl Den Slags Gerninger bærer 
Lønnen i sig selv, og nu har jeg jo da faaet den 
Glæde af ham, som jeg fortjente. Hans første Ar- 
bejde blev kun ilde medhandlet, — men jeg tabte 
ikke Modet — eller Troen, — jeg fik ham til at 
skrive et nyt ... Og det gjorde for Resten Lykke. 
De skrev pænt om det — næsten alle sammm, 
og det gik mange Gange. Naa, det er jo kun en 
Vanesag at lave den Slags — et bestemt Haande- 
lav, mener jeg. Og han er jo et ganske fikst Ho- 
vede, — vi er for Resten gamle Barndomsvenner 
fra Skoledagene, De ved. Saa spillede de senere 

et Par Stykker af ham — jeg husker ikke nu mere, 
hvad de hed — men han fik sgu Succes paa det 
altsammen, og særlig det sidste her — „Aktionærer'' 
— det har gaaet i Hundredevis af Gange i Ud- 
landet, men det var nu ogsaa glimrende. — Jeg 
og min Kone fik et Par Billetter af ham en Aften . . . 

PROVSTEN : 

(mørkt) 

Jeg følte mig ikke helt tiltalt af den Maade, 
hvorpaa han kurtiserede den unge Skuespillerinde 
Frk. Rhita Winstedf — hun er for Resten saare 
tækkelig og indtagende . . . sød, meget sød. 

BRANDT: 

(med urolige Øjne, koldt) 

Ganske tiltalende (Giemmersig) Knusende Herre- 
tække. Var Stenssen nærgaaende, mener De? 

PROVSTEN: 

Ikke just det, men lidt for beskyttende. Jeg saa 
flere, der gerne havde vekslet Ord med hende, 
men det var ikke muligt at komme til. Han op- 
traadte som et Slags Panserfort ... og mine faa 
Ord ved Middagen druknede aldeles i hans Iver 
efter at underholde sin Borddame. Det er dog ikke 
passende ... 

BRANDT: 

De skal se, han er forelsket i Damen! Naa, 
nu er der jo det at sige til hans Forsvar, at hun 

jo næsten altid spiller Hovedrollen i hans Teater- 
komedier, saa de to kan jo have deres at snakke 
om ... 

PROVSTEN: 

Men det er dog ublufærdigt i den Grad at lægge 
sine intimeste Følelser blot. Hun er vist en farlig 
Kvinde ! 

BRANDT: 

(oyerlegent) 

Farlig — naah ! 

PROVSTEN: 

Ja, jeg mener — lidt mangesidig. — Hun er 
Polytheist ... 

BRANDT: 

(ser spørgende pas ham). 
PROVSTEN : 

Hun har mange Guder for een? 

BRANDT: 

Deres Højærværdighed. Denne Dame er Gæst 
i mit Hus, og ikke blot mine Gæster, men ogsaa 
deres Rygte er mig helligt. 

PROVSTEN : 

Kære Ven Brandt. De er ikke blot en uforligne- 
lig gæstfri Vært, men De er tillige en ridderlig 
Natur. Men ak. De ved jo selv, at en smuk Kvin- 
des Rygte er skørere end det tyndeste Krystal ! 

BRANDT: 

Aah. Der er sgu heller ingen af os, der gaar 
Ram forbi. Derfor gælder det blot om at blive saa 
lykkelig, som man* kan, med det Rygte, som Ver- 
den nu engang vil unde en ! 

(De ler begge forbindtligt). 

(STENSSEN og RHITA er kommen ind i Baggrunden fra yenstre, i 
dæmpet ivrig Samtale). 

BRANDT: 

(kordialt) 

Hør nu, gamle Ven, der klages fra forskellig 
Side over, at du saa ganske har eksproprieret 
Frøken Winstedt, saa ingen andre kan faa den 
Lykke at underholde vor Nations Duse. 

STENSSEN : 
Saa der klages, og tilmed fra „forskellig Side''. 
Undskyld, Deres Højærværdighed, De skulde vel 
ikke tilfældigvis være „den forskellige Side" ? 

PROVSTEN : 

Ho ho ho — nej, jeg har saamænd blot efter 
fattig Evne talt de forurettedes Sag. 

RHITA: 

(af en egen drømmende Skønhed, der af og til ligesom i et Glimt sønder- 
rives af en pludselig yulger Tone eller mimisk Reflex) 

Nej, nu maa jeg virkelig skride ind, mine Her- 
rer. Jeg kan ikke finde mig i, at De kommer op at 
slaas om mig. Jeg vilde helst være neutral — men 

hellere end at se min Neutralitet krænket vil |eg 
tage mig af de stridende Stormagter en for en. 
Deres Højærværdighed, skal vi to nu tale med 
hinanden om de højeste Ting? F. Eks. Søren 
Kierkegaard. 

PROVSTEN : 
(forbtoffet) 

Læser De Søren Kierkegaard? 

RHITA: 

(koket) 

Besøg mig engang i min Garderobe paa Teatret. 
Der vil de finde et Eksemplar af „Stadier paa 
Livets Vej" i Guldsnit. 

PROVSTEN : 

(ser ufonuaende paa hende) 

Frøken — De er vist en liden Frugt fra Kund- 
skabens Træ paa godt og ondt. Men De er — 
simpelthen fortryllende — jeg finder ikke Ord ... 



RHITA: 

(ler, tager ham under Armen og gaar med ham) 

Det er sikkert første Gang! (Begge ad). 

BRANDT: 

Hvor er det dog en Fornøjelse at se, naar de 
hellige kommer ud og faar lidt frisk Luft engang 
imellem. Se nu dér. Han gør ligefrem Kur til 

hende — den gamle Bacchant. Ved ikke, hvad 
Ben han skal staa paa. Ha ha ha. Naa, men hun 
er jo ogsaa dajlig — Syndefaldet i egen høje Per- 
son ... (STENSSEN stirrer ganske fascineret efter Rhita. BRANDT 
opdager, at den anden slet Ikkt hører paa ham, og siger derfor) ikkC 

sandt? 

STENSSEN : 

(vaagner) 

Jo ja, ja vist saa ! (stirrer videre) HvoF Vorherre dog 
kan være ødsel, naar han er i det Humør 

BRANDT: 

(der bestandig behandler Stenssen med en vis snobbet Ærbødighed) 

Hør, gamle Ven, du er da ikke forelsket? 

(STENSSEN ser paa ham med noget af den gamle uovervindelige Dedin, 
men svarer intet). 

BRANDT: 

(fortsætter uanfægtet) 

Du klinkede med hende ved Bordet — mere end 
ofte. (Ler). Tror du ikke, jeg bemærkede det? Og 
det var først, da du fik at vide, at Frk. Rhita kom 
her i Huset, at du lod dig bevæge til at lytte til 
mine smaa beskedne Middagsinvitationer. Ha ha 
ha ... jeg er vel ogsaa et Mandfolk og har Øjne i 
Hovedet. 

STENSSEN : 

Men Udsigten fra de Øjne er ikke altid den 
bedste. Viser Vorherre dig en skøn og herlig 
Kvinde, saa ser du kun en Krop og et Toilette! 
Øjenlægen kan ikke hjælpe dig. 

BRANDT: 

Du er ikke videre venlig imod mig, kære Ven. 

STENSSEN : 

Jeg ynder blot ikke at høre mit Følelsesliv ana- 
lyseret af dig ! — Du er nemlig for stor en Snob 
til at kunne være en paalidelig Psykolog ! 

BRANDT: 

Næ, hør nu. Her gør jeg en pompøs Middag til 
Ære for dig, efter de bedste Mønstre, tror jeg 
nok, jeg tør sige. Den bedste Mad, de dyreste 
Mærker i Vin og Cigarer. Og saa staar du her og 
overfuser mig i Sprogets hæsligste Vildskud. 

STENSSEN : 

Du har Ret, jeg er et utaknemmeligt Bæst. Jeg 
har aldrig forstaaet efter Fortjeneste at værdsætte 
dit opofrende uegennyttige Vennesind — dit rede- 
bonne, overdaadige Hjertelag — din jomfruelige 
Finfølelse. Aah, jeg husker saa tydelig, da din 
første celebre Mdidagsinvitation indløb. Det var 
ganske kort efter min første store Succes. Du 
imponerede mig som Vært, — alt var smagfuldt, 
ingen Karrighed, og man fik Prisen at vide paa 
det altsammen. 

BRANDT: 

Ja men kan du huske den Aften, du første Gang 
glædede mig og min Kone med et Besøg? Du fik 
en lille „Streg" paa — jo, du holdt en Tale om 

Røræggene I Det var for Resten en meget hygge- 
lig og fornøjelig Aften, du gamle — 

STENSSEN: 

(fryser ved Mindet) 

Ja, meget hyggelig og fornøjelig. Naa, dengang 
stod jeg jo — saadan — lidt udenfor — Kredsen. 
Garderoben var jo ikke saa komplet — dengang I 

BRANDT: 

Naa hva', hvorfor det, hvorfor det. Jeg og min 
Kone har da altid været glade for at se dig og taget 
pænt imod dig. Men, hø, hø — dengang var du 
alligevel mere saadan — en rigtig Digter — med 
Ild i Øjet og Huller i Støvlerne og alt den Slags, 
som en rigtig Digter skal ha' ... 

STENSSEN: 

(smertelig truffen — tier et Øjeblilc — siger sss ganske stttle) 

Siger du det — siger du det? Ja, du har Ret. 
Du har ganske sikkert Ret. Men det er alligevel 
saa svært at være Digter paa den Manér — {Læng- 
den. Der er saa mange forvirrende Indflydelser, 
der gør sig gældende — en af dem hedder f . Eks. 
Kreditorer, hvis man da overhovedet har været 
saa heldig at kunne skaffe nogen af den Slags. 
Og se nu blot med dig selv f. Eks. Det var først, 
da jeg ikke længere var „den rigtige Digter'', at 
det gik op for dig, at jeg havde været det. — 

BRANDT: 

Naa ja, hva' Fan'en! Men den anden — 
„Manér'' — har jo ogsaa sine Fortrin. Havde du 
ikke f. Eks. haft Frk. Winstedt til at spille i dine 
Teaterkomedier, saa havde du saamænd aldrig 
gjort Lykke 

STENSSEN : 

(behersket) 

Det tror jeg ogsaa selv. Jeg skylder hende meget. 

BRANDT: 

(energisk) 

Gift dig med hende for Pokker! Hun siger %u 
ikke Nej. Jeg tør bande paa, hun er forelsket i dig. 

STENSSEN : 

(vender sig vredt Imod ham) 

Skaan mig for dine Vulgarismer for Fanden! 
(sissr det hen) Nej, min Ven. Jeg er ikke Lampens 
Aand og kan ikke rejse hende det Eventyrpalads, 
som hun ... 

BRANDT: 

Aa Palads mig hist og Palads mig her. Hidtil 
klarer hun sig dog meget godt i en almindelig tre 
Værelsers med varmt Vand i Badeværelset ... 



STENSSEN : 

(lynsnart) 

Hvor ved du det fra? Har du været — hos 
hende? 

BRANDT: 

(med uredelige Øjne, parerer lidt usikkert) 

Jeg, nej hvordan skulde jeg komme der? Det 
var da et pudsigt Spørgsmaal, men — æh — 
altsaa. Det har hun selv fortalt, naturligvis ... 
Kære Ven, kom dog til dig selv engang — du 
graver dig ind i en Indbildning, som Virkeligheden 
slet ikke kan svare til. Hun er en talentfuld, ung 
Dame af et behageligt Ydre — voila tout. Du tager 
hende for højtideligt, stiller hende op paa en Piede- 
stal — det maa man aldrig gøre ved en Kvinde, — 
det er Synd, — det er at lokke hende ud i Selv- 
overvurderingens Vildmose. Gør aldrig det. An- 
vis hende høfligt men bestemt den jævne Plads, 
der tilkommer hende. Men for Resten, kære Ven. 
Et Ord i Alvor. Gifter du dig med hende ... 

STENSSEN: 

(opbragt) 

Nævn hende ikke — tal ikke om hende, har 
jeg sagt. Jeg taaler ikke at høre hende nævnt — 
af dig (med Overgang) Er du bleven Ægteskabs- 
mægler? Og nu søger du efter en lille Reklame 
for dit Bureau? 

BRANDT: 

Ja ja, kære Ven, du maa ikke tage mig det ilde 
op, det var ikke min Hensigt at støde dig. Men 
skulde det hænde alligevel, saa haaber jeg, at du 
vil give mig Lov til at vise dig mit Venskab — 
mit oprigtige Venskab. Du ved, jeg beundrer dit 

Talent — du ved, jeg holder af dig, — du kan 
trække paa mig, saa meget der passer dig — til 
hver en Tid. 

STENSSEN : 
Tak skal du ha' — kære — det er smukt, meget 

smukt. (Gaar fra ham). 

BRANDT: 

Det er sgu dyrt at gifte sig. Du aner ikke, hvad 
det koster. Du kan stole paa, jeg fik det at vide, 
da jeg etablerede mig og begyndte for mig selv. 

STENSSEN: 

(skarpt) 

Kan man ogsaa bestille Præsten gennem dit 
Bureau? 

BRANDT: 

Naa, jeg mente bare, det er jo altid rart at 
have Kontanterne ved Haanden, naar man skal 
bruge dem, — saa jeg vil bare sige dig, at du 
kan trække paa mig, naar det passer dig, — til 
hver en Tid. 

STENSSEN : 

Du har udviklet dig til at blive en fanatisk Filan- 
trop. Men pas paa. Lad dig ikke misbruge! 

(Fru BRANDT, HOLGERSEN og FRUE og flere andre Gæster kommer 
ned over Verandaen. Almindelig Konversation). 

DR. HOLGERSEN : 

En lille Aftentur i Haven inden Teen ! 

FRU BRANDT : 

Næh, der skal man se! Der staar Digteren og 
min Mand og delibererer. Det var skam paa høje 
Tid, at vi fik dem afslørede. 

FRU HOLGERSEN: 

Aah, Hr. Stenssen. Læser De ikke nok lidt af 
Dem selv for os. Det vilde være saa yndigt, saa 
interessant 

FRU BRANDT: 

Aa ja, f. Eks. nogle Scener af Deres næste nye 
Skuespil. 

STENSSEN: 

Mine Damer ! Deres mindste Ønske er mig hel- 
ligt. Men jeg siger Dem — i fuld og nøje Over- 
ensstemmelse med Sandheden, at jeg hører ikke 
til de Digtere, hos hvem ny Manuskripter altid 
udgør en væsentlig Del af deres Paaklædning. 

FRU HOLGERSEN: 

De kan det naturligvis udenad; — aa gør det, 
hva'? 

STENSSEN: 
Hvorfor vil De skade mig i min Næring, mine 
Damer? Jeg risikerer jo saa, at ingen af Dem 
køber Billet, naar Stykket kommer op I Der er 
ikke noget saa gyseligt som at høre en Digter 
læse sine egne Ting op. Som Regel er det enten 
noget Skidt, han læser, eller ogsaa læser han det 

skidt. Kære Doktor, jeg kan se paa Dem, at de 
er saa tørstig som en Dromedar midt mellem 
tvende Oaser! — Mine Damer! 

(Byder Doktoren Armen og gaar). 

HOLGERSEN : 
Hvad skal man stille op overfor en saadan Over- 
talelseskunst ! ? (Gaar). 

FRUEN : 

(dæmpet til en af Herrerne) 

Det kan nu ikke nægtes andet, end at han har 
ikke kunnet taalt at have lidt Held med mig, — 
i tidligere Dage var han ikke saa stor paa det. 
Den Slags Mennesker kan slet ikke taale at tjene 
lidt Penge. Det gaar dem til Hovedet ! 

HERREN: 

Ja, han er ikke fri for at være lidt anmassende, 
— lidt Overmenneske ! 

(Man gaar parvis hver ti! sin Side. BRANDT alene tilbage med en Dame). 

BRANDT: 

Hvor er De dog henrivende og dejlig i Aften, 
Fru Holgersen! 

FRU HOLGERSEN: 

Aah, det siger De jo hver Gang, vi ser hin- 
anden. Hvornaar bliver De dog fornuftig? 

BRANDT: 

Og det spørger De om, De, som har stjaalet min 

Fornuft, (kysser hende lidenskabeligt paa Halsen). 

Lazanis. 6 

FRU HOLGERSEN: 

Aah, for Guds Skyld, Menneske, — mit Haar ! 

BRANDT: 

Gaa i Forvejen — jeg kommer straks — jeg 
skal bare hente nogle Cigaretter ! Men skynd Dem ! 

(Fru HOLGERSEN gaar. BRANDT setter sig mageligt paa Bænken og 
tender en Bæltecigar). 

RHITA WINSTEDT 

(kommer fra modsat Side) 

Hva'beha'r! Sidder De her! Ganske alene! 
BRANDT: 

Har du tabt Præsten? 

RHITA: 

Han gjorde Kur. — Saa gik jeg ham stakaandet, 
til han ikke kunde sige mere, men dalede ned paa 
en Bænk. Hvad bestiller De her? 

BRANDT: 

(dempet) 

Jeg ventede paa dig! 

RHITA: 
Jeg har jo forbudt Dem at sige „du" til mig. 
Dersom De understaar Dem en Gang til, saa er 
vi to færdige med hinanden. Nu ved De det. — 

BRANDT: 

Aah hva\ lille Rhita, naar vi er alene ... 

RHITA: 

Saa glemmer De det bare en skønne Dag, naar 
andre hører paa det, fordi De er i Vanen. Altsaa 
.De", Hr. Brandt. 

BRANDT: 
Jeg finder oprigtig talt, det er noget taabeiigt 
Skaberi, at vi to siger „De'' til hinanden, naar 
ingen hører paa det. 

RHITA: 
Jeg er ganske ligeglad, — om du — De — kan 
forstaa det — eller ikke. Jeg ønsker ikke, at mit 
Navn nævnes i Forbindelse med Deres — ikke i 
den Forbindelse i alt Fald. Vi to skylder vist ikke 
hinanden noget — ud over simpel Høflighed ! 



BRANDT: 

(med Vemod) 

Aah, De har nu alligevel været mig en temmelig 
kostbar Tips, søde Rhita. 



RHITA: 
Ja, nu græder De for Deres stakkels ulykkelige 
Penge, som ikke vil komme igen, naar De fløjter. 
Kan De maaske give mig igen blot et Gran af 
alt, hvad De tog til Gengæld. — Som et Brænde- 
mærke betragter jeg mit Liv, siden den Dag De 
traadte ind i det ... 

6* 



Digitized by VjOOQIC 



84- 



CARL GANDRUP: LAZARUS 



BRANDT: 

(urolig) 

Er der ikke noget, jeg maa bringe Dem, kære 
Frøken? 

RHITA: 

(fortsætter) 

Men det vil jeg sige Dem. Bild Dem ikke ind, 
at der nogensinde har levet den usleste Spire til 
en Pølelse ... 

BRANDT: 

(som før) 

kan en lille Cigaret ikke friste Dem? 



RHITA: 

(fortsætter uden at høre ham) 

Dersom De tror det, siger jeg ... 
BRANDT: 

Jamen det tror jeg ikke for Fanden ogsaa! 

Jeg tror det ikke. Er det saa godt? Hvad er det 
for Resten, som jeg ikke maa tro? 

RHITA: 

At jeg nogensinde har brudt mig en Tøddel 
om Dem! 

BRANDT: 

En Tøddel — det har jeg saa tidt tænkt paa. 
Hvad er i Grunden en Tøddel ? Det er der ingen, 
der ved ! Jeg har spurgt mange ! 

RHITA: 
Jeg har hadet Dem, fordi Deres utrolige Sim- 
pelhed har trampet paa mig . . . 

BRANDT: 

Du almægtige — jeg, som har baaret Dem paa 
Hænder ! 

RHITA: 

Men jeg sværger Dem til, nu er det forbi . . . 

BRANDT: 
Er der virkelig slet ikke noget, jeg maa hente 
til Dem? 

RHITA: 
De var en forelsket Nar — ja, en Nar, og jeg ... 

BRANDT: 

(rejser sig) 

Godt, saa henter jeg Provst Ingemann paa Bæn- 
ken! ... 

RHITA: 
Den gamle Historie om den lille Koristinde fra 
Varietéen ... 

BRANDT: 
Jeg kender Historien, kære Frøken — husk paa, 
hvor ofte De i et bevæget Øjeblik . . . 

RHITA: 

De gjorde, hvad De kunde, for at ødelægge 
mig — trække mig ned. Ned til Dem selv. Men 
mit Talent kunde De ikke spolere. 

BRANDT: 
Men jeg kunde betale Deres Toiletter — og ved 
De hvad, ærligt talt. Hvor er egentlig Grænsen 
mellem Talentet og Toiletterne? 

RHITA: 

Naturligvis kan De ikke kende den Grænse ... 

BRANDT: 
— skønt jeg maa indrømme, at jo mindre „Ta- 
lentet" har paa, des bedre morer jeg mig ... 

RHITA : 

Naar De søger at tilsløre Deres imponerende 
Simpelhed i den eleganteste Garderobe, mon det 
saa ikke er, fordi ... 

BRANDT: 

Jeg har dog aldrig præsenteret Dem nogen Reg- 
ning paa mine Toiletter, kære Frøken ... 

RHITA: 
Jeg indrømmer, at jeg har brugt Dem, skønt 
De næppe vil indrømme, at De har misbrugt 

mig f . Eks. til at pynte paa Deres Parvenue- 

Middage ... 

BRANDT: 

(rejser sig; han er noget bleg; siger med sammenbidt Brutalitet) 

Nu er det nok! Er det Skandale, Du ønsker, 
skal De faa den! Jeg taaler den bedre end De! 
Men nu holder De Mund — og det straks! Har 
De forstaaet! 

RHITA : 

(meget stille) 

Sjover ! 

BRANDT: 

Det er meget muligt, at jeg har været en Slags 
Sjover overfor Dem — saadan i Ordets mere — 
hm — specifikke Forstand, — men naar De nu 
er Primadonna paa Rigsteatret, saa er det Fanden 
knage mig mine Penge, De kan takke for, at De 
ikke fik Lov til at blive, hvor De var, og staa og 
synge Refrænger paa Victoria- Varietéen ! Tag ikke 
fejl af det I 

(Man hører Støj. KAI kommer løbende ned OTer Verandaen, skarpt 

forfulgt af RASMUSSEN). 

BRANDT og RHITA trækker sig lidt rilbage. 

KAI: 
Det er ogsaa uforskammet, at man ikke kan 
faa Lov at gaa i Fred. Jeg vil ikke i Seng, gamle 
Søløve ! 

RASMUSSEN : 

(faar ham fat i Kraven) 

Din snoUede Hvalp, trætter du et gammelt Men- 
neske imod. Du kan stole paa, at din Fader skal 
faa Besked paa, hvordanne du har ført dig op! 

KAI: 

(grædefærdig) 

Jamen jeg siger, at du har nevet (o: knebet) 
mig! 

RASMUSSEN : 
Jamen, det er jo Løgn, din forbandede Kleppert. 

KAI: 
Hvad gør det? Moder tror det, naar jeg siger 
det, og saa faar du Skænd! 

RASMUSSEN : 

(sUar Hænderne sammen) 

Ih, du alstyrende, er det ikke hans Fader lys- 
levende op af Dage? 

BRANDT: 

(skjult til Siden) 

Hm — hm ! 

RASMUSSEN : 
Kom nu, Dreng, og gaa pænt i Seng. Din Fader 
har sagt det. Den er over 10 nu! 

KAI: 
Jamen jeg er over 10 Aar. Saa er man ikke 
noget Barn længere. Jeg vil ikke i Seng saa tidlig. 
Jeg kan jo alligevel ikke sove, før de fremmede 
er gaaet. 

RASMUSSEN : 

(strengt) 

Din Far har sagt det, din studse Knægt! 

KAI: 
Jeg vil blæse ham et Stykke! 

BRANDT: 

(afsides) 

Hm — hm! 

KAI: 

(riTer tig løs) 

— Og dig med, gamle Maddike! Jeg vil ned til 
Damerne ! 

(Løber ud i modsat Retning af den, hTori Faderen befinder sig). 

RASMUSSEN : 

„Ned ril Damerne". Naa — hu! Det bli'r et 
kønt Livstykke — ligesom hans Fader — hu ! 

BRANDT: 

(afsides) 

Hm — hm! 

RASMUSSEN : 

„Ned til Damerne" — hu! (Op i viiuen). 
BRANDT: 

(og RHITA træder lidt frem) 

Man faar sit Testimonium engang imellem! 

RHITA: 

Ganske som man fortjener det. Paterniteten til 
den Dreng kan i hvert Fald ikke omtvistes ... 

BRANDT: 

Sludder ! Det er en dejlig Dreng — køn og op- 
vakt. Men en gyselig Flab — naa, Herregud, det 
var jeg saamænd ogsaa, da jeg var ung . . . 

RHITA: 
Naar tænker De egendig paa at blive ældre? 

BRANDT: 
Hør nu, Rhita, et Ord i Alvor. Erling Stenssen 
har betroet sig til mig. Han er forelsket i dig ... 

RHITA: 

Det er da ikke noget at bebrejde ham I 

BRANDT: 

Aah — jeg kunde jo nok ønske ham noget bedre. 

RHITA: 
Aah Ja, jeg ogsaa, for jeg holder egentlig meget 
af ham, — men naar han nu er tilfreds med 
mig ... Tænker han paa at sige noget ... 

BRANDT: 

... at sige noget! Det er der vist ingen Tvivl 
om. Det suser endnu i Hovedet paa mig. Det var 
noget om Lampens Aand og „Eventyrpaladser" 
og den Slags Ting! 

RHITA: 

Han er et Mandfolk — og en Kunstner, og De 
er ingen af Delene ! 

BRANDT: 

Og saa er „Brændehandleren" vejet og fundet 
for let? 

RHITA: 

(meget iTrigt og dæmpet) 

Nu er jeg snart færdig med mit Ridekursus. 
Du ved, jeg saa længe har ønsket at købe min 
Lærehest „Ansgar". Den er til Salgs, — men der 



Digitized by VjOOQIC 



II. VED DEN RIGE MANDS BORD 



j91 



er flere, der vil have den. Min Ridelærer har den 
paa Haanden i 4 Dage, saa vi maa skynde os, 
hvis ... 

BRANDT : 
„Vi"? — „Os"? — Jeg er Tømmerhandler — 
ikke Hestehandler, kære ... 

RHITA : 

(heftigt) 

Har du maaske ikke lovet mig det Dyr? Du 
ved, hvor længe jeg har ønsket mig en rigtig flot 
og moderne Ridehest. Det vil i hø) Grad styrke 
min Position — og — mine Nerver, siger Læ- 
gen. — 

BRANDT: 

Skulde det nu være for Positionens eller for 
Nervernes Skyld, at jeg skal købe det Dyr? 

RHITA : 

(kælent) 

For min Skyld naturligvis — du løber vel ikke 
fra dit Ord. — 

BRANDT: 

(kysser hende) 

Du ved, at mit Ord er lige saa godt som min 
Underskrift ! 

RHITA: 

Du er nu i Grunden meget sød, naar man ken- 
der dig. — 

BRANDT: 

(pludselig bekymret) 

Hvad koster det Dyr? 

RHITA: 
Kun 2700, det er vanvittig billigt . . . 

BRANDT: 
2700 — det er jo, hvad min Kasserer med 6 
Børn lever af et helt Aar. — 

RHITA: 

Saa render han nok en skønne Dag med Kassen, 
— din Blodsuger! 

BRANDT: 

(stadig bekymret) 

Kunde det ikke betale sig at købe et Føl og 
gemme det, til det blev stort? Saadan et vokser 
jo hurtigt! 

(En Tjener frem paa Verandaen i Livre og alaar paa en stor Gongon. 

Fra liøjre og venstre kommer Gæsterne, livoriblandt Fru HOLGERSEN, 

Provst INGEMANN og flere). 

BRANDT: 
En lille Kop The, mine Damer og Herrer ! 

(Alle ind undtagen STENSSEN og Dr. HOLGERSEN). 

STENSSEN : 
Vil De ha' The, Doktor? 

HOLGERSEN : 

(ikke ganske »dru) 

Vorherre bevar 's I Men hvor kan vi gaa hen og 
faa den sidste Sjus? Den, der populært kaldes 
„Godnatsjussen*"? 

STENSSEN : 

Det var et svært Ord — kan De sige det een 
Gang til, uden at der bliver for mange Stavelser? 

HOLGERSEN : 
Gnatschu-uss-sussen I 

STENSSEN : 
Den sidste Sjus kan vi nok faa her, — hvis vi 
da behøver flere, — men sæt Dem nu her paa 
Bænken og nyd den friske Luft, kære Doktor ! 

HOLGERSEN : 

Javel, den sidste kan vi faa her. Men hvor kan 
vi saa gaa hen og faa den — allersidste? 

STENSSEN : 

Lad os vente med at bestemme det, til vi har 
drukket den sidste! 

HOLGERSEN : 

Kære Ven. Jeg vil betro mig til Dem. De vil 
kunne forstaa mig, for De er Digter, ikke sandt? 

STENSSEN : 

Jeg troede engang, at jeg skulde blive det ... 

HOLGERSEN : 

(hører ham ikke) 

— en stor Digter — det siger min Kone i alt 
Fald. Men det skal De ikke bryde Dem en Døjt 
om. For hende kan man aldrig stole paa ! 

STENSSEN : 
Næh naturligvis. Hvorfor skulde dog Deres 
Kone danne en Undtagelse fra Normen ? 

HOLGERSEN : 
Vi har nu været gift i 11 Aar, og saa er der 
kun 14 Aar til vort Sølvbryllup, og nu — jeg ved 
det naturligvis ikke bestemt — men jeg er sikker 
paa, at hun har en Elsker — hva'beha'rl 

STENSSEN : 

De synes stadig, kære Doktor, at forbavses over 
Fænomener, hvori jeg intet som helst over- 
raskende kan finde. — Det er dog vel ikke mig, — 
De mistænker? 

HOLGERSEN : 
Dem, nej — det vilde jo være en personlig 
Fornærmelse! Men hvis det er ham, som jeg tror, 
det er, — saa — saa — kender jeg ham. 

STENSSEN : 
Kunde det ikke være pudsigt at formaa Deres 
Frue til at bekræfte Deres Formodning? 

HOLGERSEN : 
Jamen, sæt nu, hun siger, det er Løgn, saa er 
vi jo lige vidt. Men jeg vil bande paa, at det er 
BrandtI 

STENSSEN : 
Brandt I — Jeg troede, han var et Mønster paa 

en Ægtemand (undertrykker et Smil). 

HOLGERSEN : 
Ja, det tror hans Kone saamænd ogsaa. Ha ha 
ha ha — men ser De, Huslægen faar jo undertiden 
et lille intimt Indblik bag Kulisserne oenysHgo — 
hvad tror De nu f . Eks om denne dejlige Kvinde — 
Frøken Rhita Wingaard? 



STENSSEN : 

(stimer, men tringer sig til Ro) 

Doktor Holgersen. De er i en lidt oprømt Stem- 
ning i Aften. Lad mig blot minde Dem om Deres 
Tavshedspligt — Deres Læge-Ed. 



HOLGERSEN : 

(ler) 

Jeg kan sgu ikke røbe noget, for jeg ved ikke 
noget — desværre! Bare jeg gjorde. Saa kan De 
stole paa, jeg skulde give ham et Pulver. 



STENSSEN : 
Findes der ogsaa Troskabspulvere i Farma- 
kopéen? 

HOLGERSEN : 
Jeg kan finde mig i, at han efterstræber ugifte 
Damer — af Teaterfaget og den Slags Ting — 

(STENSSEN gør en uvilkurllg Bevægelse, men tvinger sig) men 

gifte Koner med skolesøgende Børn ... det synes 
jeg er lidt — lidt — æh — fordomsfrit ! 



Digitized by VjOOQIC 



96. 



CARL GANDRUP: LAZARUS 



STENSSEN : 

(med fitvrk indre Overvindelte) 

De — De nævnede Frk. Rhita Winstedt — i 
Forbindelse med Brandt, forekom det mig. 

HOLGERSEN : 

(tenlcer sig om) 

Det gjorde jeg vist ogsaa. Joh, ser De, jeg mente 
blot, at naar jeg kan lade hans Kone gaa i Fred, 

saa kan han dog ogsaa lade min gaa i 

Fred ... synes De ikke ogsaa? 

STENSSEN : 

Deres Frue er maaske ikke Fredsven? (smm 
men de nævnede Frk. Winstedt? 

HOLGERSEN : 

(ser op mod Verandaen, livor RHITA nu kommer til Syne) 

Den Diagnose maa De hellere bede hende selv 

stille! (STENSSEN stirrer ubevægelig frem for sig). 

RHITA: 

Man spørger efter Dem, mine Herrer! 

STENSSEN : 

(tungt) 

Saa svar — Sandheden tro — at vi staar her! 

HOLGERSEN : 

... ja, og ransager Hjerter og Nyrer hos vore 
Medmennesker. 

RHITA: 

Jamen Damerne længes ... 

HOLGERSEN : 
Gør Damer nogensinde andet? 

RHITA: 

Fy, hvorfor tror Læger altid, at de er mor- 
somme, naar de er uartige? 

HOLGERSEN : 

Det er vore Damepatienter — smukke Frøken, 
som demoraliserer os. — 

RHITA: 

Deres Frue bad mig sige Dem, at hun var i 
Færd med at gaa. 

HOLGERSEN : 

„I Færd med at gaa" — aah, saa er der mindst 
en Time til, hun gaar! 

RHITA: 

(med et skjult Smil) 

Deres Frue syntes at være noget nervøst op- 
hidset. 

HOLGERSEN : 

(bliver turoten ædru af Skræk) 

Ophidset? Saah — hvorfor det — ophidset — 
saah — Gud ved, hvad der nu kan være i Vejen — 
ophidset — saah ! — Undskyld mig et Øjeblik I 

(Gaar, saa hurtigt han (ormaar, op i Villaen). 

(RHITA vil nu følge efter, men STBNSSEN standser hende). 
Lazarus. 7 

STENSSEN : 

Aah, bliv et Øjeblik — kære Frk. Rhita — der 
var noget, jeg saa gerne vilde sige Dem. 

RHITA: 

Ih, det lyder helt spændende. De vil da vel for 
Guds Skyld ikke fri? 

STENSSEN : 

(lidt famlende) 

Ikke endnu — men — men om lidt! 
RHITA : 

(sætter sig pas Bænken) 

Saa venter jeg saalænge I 

STENSSEN: 

(genvinder efternsanden sin Siklcerhed) 

Jeg har elsket Dem fra det første Øjeblik, jeg 
saa Dem. Jeg vil aldrig kunne glemme det Øjeblik. 
Jeg kom med mit første Skuespil og sad nu i For- 
værelset og ventede paa Audiens hos Direktøren. 
De kom lidt efter ud fra hans Kontor med et 
Rollehæfte under Armen. De saa yderst irriteret 
ud, (det forstod jeg først bagefter, da jeg lærte 
ham at kende). Pludselig stod De stille, som om 
De søgte efter noget. Det var Deres Handsker, 
De ikke kunde finde. De saa paa mig og smilede : 
De kunde vist se, at det var en nervøs og alt andet 
end velhavende Digter, der sad dér og rystede, 
som om han var paa Vej til Galgebakken. Naa, 

omsider fandt vi da Deres Handsker. Jeg sad paa 
dem. Jeg tror aldrig i mit Liv, jeg har været saa 
rød i Hovedet ... 

RHITA: 

Ja, jeg husker det godt. Det klædte Dem for 
Resten saa pænt. 

STENSSEN : 

Og altid sidenhen, naar jeg traf Dem, har jeg 
følt det, som om jeg blev rød i Hovedet, som om 
mit Blod gjorde Oprør. Jeg kunde ligesom ikke 
vænne mig til at stilles foran Dem — for Deres 
Ansigt; det var, som om det hver Gang over- 
vældede mig paany. — Som om Synet af Dem, 
Deres Stemme, Deres Øjne fyldte mig med en 
uforklarlig Angst — en hellig Frygt. Jeg turde slet 
ikke røbe det for mig selv, at jeg elskede Dem, 
for jeg vilde have følt det som en Slags Gudsbe- 
spottelse, om jeg blot i min lønligste Tanke havde 
tilstaaet for mig selv : Jeg elsker hende I Naar De 
spillede i et af mine Arbejder, var det altid, som 
om jeg ikke rigtig kendte det igen. Det var smeltet 
om altsammen, født om — i Lyset fra Deres Sjæl. 

Og hver Gang skammede jeg mig over, at Styk- 
ket skulde bære mit Navn — for det hviskede 
uophørligt inden i mig : Det er jo hende altsammen 
og kun hende! De var bleven min levende, min 
synligt aabenbarede Samvittighed ! Jeg saa, at hele 
min Evne, al min Higen som Kunstner — jeg 
selv alt i alt kun var til i Kraft af Dem. De bar 

mig igennem det altsammen, paa Deres to skønne 

— svage — dejlige Hænder og jeg var 

meget lykkelig. 

RHITA: 

(har Taarer i Øfnene) 

Nu maa De tie stille, — jeg kommer saa let 
til at græde. Aftenen er saa smuk: — mit Hjerte 
er saa uroligt, — og De talte saa kønt til mig, — 
jeg er desværre saadan et Stemningsmenneske. 
Sig nu ikke mere. Hører De? 

STENSSEN: 

Om et Øjeblik, Rhita, er jeg færdig, og saa har 

jeg sagt det — og saa — er der ikke mere. Men 

tjen mig i at høre ordentlig efter. Dette Øjeblik 

er meget, meget mere end en „Stemning'' for mig. 

RHITA: 
Nej, De maa ikke tale mere til mig — ikke sige 
mere. Det er saa smukt af Dem at føle og tænke 
om mig, som De gør. Jeg har aldrig vidst, at 
Mænd kunde tænke saadan om en Kvinde. Ver- 
den har vist mig helt andre Billeder af Forholdet 
mellem Kvinde og Mand — lært mig helt andre 
Ting, som har kastet dybe og mørke Skygger ind 
i mit Liv. For Dem kan jeg ikke lyve — i dette 
Øjeblik. Jeg er slet ikke den smukke og rene 
Kærlighed værd, som De byder mig. Jeg er slet 
ikke den Kvinde, som De tror. Men Tak for hvert 
et Ord, De har sagt mig, og for hver en god 

Tanke, De har tænkt om mig. De vil leve i mif 
Hjerte og varme det — hvergang det fryser. Andet 
har jeg ikke at sige Dem. 

STENSSEN : 
Rhita, — Deres Fortid tilhører Dem selv og 
kun Dem selv. Vi har vel alle en Gang imellem 
faaet et Stænk fra Livets Mudderpøle. Hvem gaar 
fri for det. Men fra dette Øjeblik vil mit Liv 
være Deres, — og Deres maa være mit. Svar 
mig kun: Vil De det saaledes? (Rhua bøjer sig frem imod 

ham, tager hans Hoved mellem sine Hænder og kysser hans Pande). 

Jeg ved, at jeg nu staar ved Korsvejen, og De 
skal vise mig den rette Vej. 

RHITA: 

(griber bevæget hans Haand) 

Jeg synes dog, at Vejen ligger saa lys og smuk 
foran — foran — os to. 

STENSSEN : 

(stærkt) 

Jamen, det er ikke Vejen, Rhita, det er ikke 
den Vej, vi skal. Lad mig prøve at forklare dig 
det. Jeg var saa fattig som Lazarus paa den rige 
Mands Trappe, men der var noget, der brændte 
i mig og varmede mig, naar jeg frøs paa mit Kvist- 
kammer. Jeg syntes, jeg havde et højt og lysende 
Maal at kæmpe for. Et menneskeligt Maal, som 
ikke kunde udløses fra min Idé som Kunstner, 

som Digter. Der var Ting og Tanker, som levede 
i mig, og som jeg syntes var hele mit Livs Mening 
og Bestemmelse. — Naa, saa kom det altsammen 
og helt anderledes, end jeg havde tænkt det. Man 
syntes om dig, naar du spillede i mine Stykker, 
og man syntes om mine Stykker, naar du spil- 
lede i dem. Vi mente lige med een Gang, at vi 
havde fundet Vejen — den rette Vej, og vi tænkte 
vistnok begge to, at vi havde den sande Tro. 

RHITA: 
Nej, — det tror jeg ikke mere. — Hvem tager 
sin Barnetro med sig i Graven. Man maa give 
Livet, hvad Livets er — og hvad det kræver, og 
Livet kræver kun, at vi skal tro paa det, som 
det er. 

STENSSEN : 

(sætter sig hos hende) : 

Ja men det er dog Forskellen paa Kunstneren 
og Gøgleren, at den ene har sin levende Idé, 
som er ham hellig, — mens den anden, naar han 
er færdig, kun tæller Kobberskillingerne i Taller- 
kenen. — Jeg er bleven slaaet ud af min Kurs, — 
jeg føler det, som om det blev lavet paa Maskine 
altsammen. Hver Gang jeg saa, at et af mine 
Arbejder gjorde Lykke, følte jeg mig som en 
Falskmøntner, og jeg skammede mig, da jeg saa, 
hvor godt de falske Sedler var eftergjorte. Rhita, 
jeg elsker dig — vil du hjælpe mig? Du er den 
eneste i hele Verden, der kan. — (Rejser sig). 

RHITA: 

Jeg er bedrøvet over alt, hvad du har sagt. For 
jeg ser, at du har taget fejl af mig. Jeg er et svagt 
og ganske ordinært Menneske. Jeg er en Dilet- 
tant i Troen og en Fritænker med Hensyn til 
Idealer. Jeg arbejder saa godt jeg forstaar, men 
jeg anerkender ingensomhelst Forpligtelser over- 
for — Idealer eller min Kunst. Jeg synes snarere, 
at min Kunst staar i Gæld til mig, fordi jeg altid 
har tjent den ærligt og trofast. Kære Stenssen, 
kære Ven I Kan vi da ikke holde af hinanden, som 
vi gør, uden at have samme Syn — samme Tro — 
samme Mening i alle Ting. Ellers kunde vi jo 
aldrig faa noget at skændes om. Er det ikke nok, 
at jeg elsker dig I 

STENSSEN : 

(synker skelnende ned foran hende og kjrsser hendes Hender, men* 
han hvisker) : 

Rhita, Rhita I Hjælp mig, hvis du kan, alligevel ! 

En rummelig Salon i Stenssens H}em. Alt er intimt prcget tf Rigdom 
og Smag. Gode Ting poa Væggene. Dcmpede Farver. Dør i Forgrunden 
til højre for Tilskuerne fører ind til Stenssens Arbejdsværelse og bærer 
et mægtigt Porcelænsskilt med y^dgang forbudt uvedkommende". Andre 
Døre til Lejlighedens øvrige Dele. Dør til Entréen i Baggrunden til 
venstre. En venlig Efteraarssol (Formiddag) falder ind gennem brede 
Ruder i Baggrunden til højre. 

(Tjeneren kommer ind og dækker Thebord i Forgrunden til venstre. 

Straks efter kommer HANS læsende i Skolebog. Han sætter sig paa en 

Stol ved Vinduet stadig læsende — en køn lille Dreng med et underlig 

gammelklogt Ansigt). 

TJENEREN: 

Go' Maaren, lille Hr. Hansen! 

HANS: 

Go' Maaren. Hør Carlsen. Ved De, hvad „det 
døde Punkt" er for noget? 

TJENEREN: 

„Det døde Punkt". Det er vel noget i Bibels- 
historien I 

HANS: 

Nej, det er noget her i min Fysikbog. Men jeg 
kan ikke forstaa det. 

TJENEREN : 

Nej, den Slags lærte vi ikke i min Skoletid. 
Dengang var det bare saadan lidt med den lille 
Katekismus og den lille Tabel, lidt Psalme og lidt 
Bibel og dens Slags, og saa lidt Fødelandshistorie 

naturligvis. Men det er vel ogsaa derfor, man ikke 
er blevet andet end som Tjener. 

HANS: 

(fortvivlet) 

Gud ved, hvad man skal lære alt det Sludder 
for. Jeg skal jo ikke være Professor. 

TJENEREN: 
Nej, vel ikke endnu. Men for Resten skal du 
ikke være bange for at lære noget, lille Hr. Han- 
sen! „Aand er Magt**! Det var i sin Tid en af 
vore største Statsmænds Valgsprog. 

HANS : 
Var det Griffenfeldt? 

TJENEREN: 

Nej, det var Jeppesen ... Jeppesen- Vadum 1 

HANS: 

Ham kender jeg ikke. Hvad Aar døde han? 

TJENEREN : 

Han lever skam endnu. 

HANS: 

Jeg troede ikke, at en Statsmand kunde hedde 
„Jeppesen*", det lyder saa almindeligt. 

TJENEREN : 

Ih, da kan du stole paa, han var sgu ikke helt al- 
mindelig ! 

HANS: 

Jeg tror, jeg kommer til at bede Far forklare 
mig „det døde Punkt** — hvis han da kan. 

TJENEREN: 

Ih — „hvis han kan" — er du tosset, Hr. Han- 
sen! Saadan en berømt Mand som din Far. Tror 
du ikke, han ved, baade hva' det levende og det 
døde Punkt er for noget. 

HANS: 

(lægger Bogen fra sig i Vindueslcarmen) 

Er min Far virkelig saadan en berømt Mand, 
Carlsen? 

TJENEREN: 
Er du tosset Dreng — majh, majh berømt! 

HANS: 

For hva' da? 

(GMr hen og tager et Stykke Bagrærk fra Bakken — spiser). 
TJENEREN : 

Ikke pille, Hr. Hansen. Saa faar vi bare Bal- 
lade med din Mor! Jo, ser du. Hans Værker op- 
føres i alle Lande over hele Jorden, ja ikke hos 
Hedningerne og de Vilde naturligvis. Men i alle 
kristne Lande — altsaa. Han er en meget fin 
Mand, din Far. — Det er kun et Tidsspørgsmaal, 
naar han bliver Professor. 

HANS: 

Jeg holder meget mere af Far end af Mor I 

TJENEREN: 

Ja, det tror Fan'en. En Mor — det er jo noget, 
man maa ha' — hafti Men Fa'ren, han er ikke 
ahid saadan at finde frem, naar man skal bruge 
ham. Nu som mig f. Eks. Jeg har aldrig haft 



HANS: 

Ja, men hvordan kunde saa Deres Mor faa 



nogen Far 

Ja, mer 
Dem, Carlsen? 

TJENEREN: 

Jo se, det har Mor selv fortalt mig, dengang 
at jeg blev stor. Der var kun tre, som at der kunde 
være Talen om. Det var en Barber og en Sadel- 
mager og en Kelner. Og Mor vidste nu ikke rigtig, 
hvem af dem hun skulde holde sig til, men da jeg 
blev født, stak Kelneren af til en Plads i Ud- 
landet, og saa kunde man jo nok begribe, at det 
maatte være ham, ikke sandt. For de to andre 
blev jo paa Gerningsstedet. 

HANS: 
Saa vidste Kelneren naturligvis ikke, at han 
var din Far. 

TJENEREN: 

Nej, det var det, han ikke brød sig om at faa 
at vide. Ser du, min Mor var jo kun Vaskerkone, 
og hun var meget fatlig; man bliver jo ikke Mil- 

lionær i den Bestilling. Lidt fik hun naturligvis 
fra Foreningskassen, da hun ikke kunde arbejde, 
fordi hun havde faaet mig. Men se, hvem der 
hjalp hende dengang, det var ingen andre end 
din Far. Han har ligefrem engang taget og vasket 
en hel Trappegang for hende. Dengang var han 
vist selv meget fattig, — efter hvad Mor fortalte. 
Men da han saa kom til at tjene Penge, saa købte 
han en Symaskine til Mor, og nu gaar det hende 
udmærket. 

HANS: 
Var det ogsaa Far, der tilbød Dem Pladsen her? 

TJENEREN: 

Det gjorde han for Mors Skyld naturligvis. 
HANS: 

(gmmmelklogt) 

Ved De, hvad jeg tror, Carlsen? (Denne ser spøi^ 
tendepu Drenfen) Jeg tror ikkc, det var Kelneren I 

TJENEREN: 

Hvem sku' det ellers være? Barberen og Sadel- 
mageren svor sig fri begge to ... 

HANS: 
Jeg tror, det var Far! 



TJENEREN: 

Er du tosset, Hr. Hansejy 1 

HANS: 
Det er dog mærkeligt, at han har taget sig saa 
meget af Deres Mor, naar der ikke har været en 
Hemmelighed imellem dem. Jeg saa netop noget 
ganske lignende forleden Dag i Kosmoramal 
(Reiser sig) Nej, jeg tror ikke mere paa Venskab mel- 
lem Mand og Kvinde. Der er altid en Slags — 
Erotik — med i Spillet ! 



TJENEREN: 
Er du tosset, Hr. Hansen ! 

(RHITA træder ind fra sit Soveværelse i en Silkekimono). 



TJENEREN: 

(bukker) 

Teen er serveret, Frue ! (Bukker og gtar). 



RHITA: 

(er nu en noget forvitret Ruin af fordums Skønhed. Htm er 1 Dag 

særlig nervøs). 

Kom saa, Dreng, og drik din Te I 



HANS : 

Maa jeg ikke nok vente, til Far kommer? 

RHITA: 

Hørte du, hvad jeg sa'. Du behøver dog ikke 
at faa kold Te, fordi din Far aldrig kan komme op 

om Morgenen. (HANS sætter sig med et Suk. MODEREN 

Hveder til ham og sig selv og sJuenker Te, ringer heftig. CARLSEN 
kommer flyvende) HvOf bllver nU ÆggCIie df ? 

TJENEREN: 

Undskyld Frue — men Jomfruen sagde . . . 

RHITA: 

„Jomfruen sagde", — hun har haft hele Natten 
til at koge de Æg. Men de er maaske ikke lagt 
endnu? 

TJENEREN : 

(ud) 

Om et Øjeblik, Frue ! 



HANS: 

Mor, ved du, hvad „det døde Punkt" er for 
noget? 

RHITA: 

Spørg din Lærer om det. Dreng. Vi betaler ham 
jo i dyre Domme for at fortælle dig den Slags 
Ting. 

STENSSEN: 

(iført en smuk japansk Slaabrok, træder ind. Han er graanet, Trækkene 

er slurpere end for 10 Aar siden. En vis kølig Ro er over lians Stemme 

og Væsen, som hos en Mand, der liar g{ort op med sig selv). 

God Morgeni 

HANS: 

(løber hen til ham) 

God Morgen, Farl (kysser h^). 

Lazarus. g 

STENSSEN: 

God Morgen, lille Hansen. Hvad er det, er du 
ikke i Skole i Dag? 

HANS: 

Maanedslov ! 

STENSSEN: 

Nu igen, det synes, jeg, at du ogsaa havde for- 
leden Dag? 

HANS : 

Nej, det var jo Valdemarsdag! ... 

STENSSEN: 

(sætter sig til Bords) 

Den kendte man ikke noget til i min Skoletid. 
Jeg tror sgu, jeg vil til at gaa i Skole igen. Det er 
den eneste Maade, man kan faa lidt Rekreation paa. 

(Tjeneren ind med Æggene. Bukker og gaar). 

RHITA: 

(har skænket Te for ham) 

Det er en Skandale, som disse Skoler behandler 
Forældrene. Nu er der igen lagt paa Skolepengene, 
og Børnene har fri hver eneste Dag omtrent. 

STENSSEN: 

Beklag dig ikke, min elskede, hvis Børnene vir- 
kelig gik i Skole, blev det jo bare saa meget 
dyrere. 

RHITA: 

Det er dog i Grunden noget systematisk Op- 
trækkeri. 

STENSSEN : 

Det er blot Systemet, det kommer an paa her i 
Livet. Det er jo i Grunden ganske det samme, som 
at Folk giver Penge for at se dig spille Komedie. ... 

RHITA: 

(retter sig op og ser frygteligt pss hsm) 

Naal 

STENSSEN: 
... ja, i mine Stykker. Verden vU bedrages! 

RHITA: 

Det er nydeligt at lade Drengen høre paa den 
Slags. 

STENSSEN: 

Aah, han opdager det jo selv en skønne Dag. 
Saa har vi dog sparet ham for en Skuffelse. Det 
er sgu den bedste Pædagogik at skaane sine Børn 
for brustne Illusioner. 

RHITA: 
Det er sørgeligt, at du til enhver Tid søger at 
indpode Barnet din uhyggelige, negative Livs- 
moral. 

STENSSEN: 

(strængt) 

Du har jo systematisk afrettet Drengen til at 
bryde sig Fan'en om, hvad jeg siger. Netop derved 
har du jo sikret mig en ubegrænset Ytringsfrihed I 

HANS: 
Far, ved du, hvad det døde Punkt er for noget? 

8* 

STENSSEN: 
Ja, min Dreng, det er ... naa, det faar du for 
Resten tidsnok at vide, naar du (med et Buk pu Rhit») 
— bliver gift I 

HANS: 

(ulykkelig) 

Jamen, jeg skal kunne det til i Morgen. Det er 
noget i min Fysikbog ! 

STENSSEN: 
Ja, ja, saa lad os se at finde ud af det ved fælles 
Hjælp, naar vi nu har drukket vores Te. (Rejser sig 
og tender en cigiir). Tak for Tc, min elskede . . . 



RHITA: 

(græder) 

Det er oprørende, som du behandler mig i Dren- 
gens Paahør. Du ved, jeg skal have Premiere i 
Aften. 

STENSSEN : 

(roligt og venligt) 

Nej, min Ven, det vidste jeg ikke. Aah jo — 
det er jo rigtigt. Det er jo i Aften : — „Fruen fra 
Havet", ikke sandt ... 

RHITA: 

Du ved, hvor jeg har kæmpet med den Opgave. 
Hvor mange søvnløse Nætter den har voldt mig. 
Og du ved, hvor nervøs og forpint jeg er, naar 
jeg har Premiere om Aftenen, og alligevel ... 

STENSSEN: 
Tror du virkelig selv paa, at det er en ny Rolle, 
du spiller i Aften? Kan du virkelig suggerere dig 
selv op til at tro paa den Fiktion? Du spiller i 
Aften præcis den samme Rolle, — som du har 
spillet hver Aften de sidste 10 Aar — blot med 
forskellig Overskrift ... 

RHITA: 

(med tilkæmpet Ro og Styrke) 

Jeg spiller ikke „Veronika" i dit nye Stykke — 
om jeg saa skal blive dømt for Kontraktbrud I 



STENSSEN: 

(muntert) 

Saa er jeg fortabt! Men saa faar Agnes Borg- 
feldt Rollen. Hun er ung og kan godt spille den 
med en Smule Instruktion. Du er for gammel til 
den. „Veronika" skal spilles af et friskt Talent. 
Hvordan vil du bære dig ad med at blive frisk? 
Ærlig talt, min elskede. Jeg har næret store Be- 
tænkeligheder, — og det var nærmest kun for 
Traditionens Skyld ... 

RHITA: 

(ramt) 

Og du bilder dig ind, at Agnes Borgfeldt kan 
spille ^Veronika" — denne gyselige Krukke — 
vil du da have dit Stykke fuldstændig ødelagt — 
Menneske? 

STENSSEN: 

Ja, Herregud, der er jo ikke andre. Og naar 
du ikke vil, saa ... Men een Ting skal du vide, 
at du faar den ikke, om jeg saa — skal bede 
Garderobekonen spille den ! 

RHITA: 

... Hvor er du dog lav og simpel! Gud ved, 
hvad jeg saa i dig, da jeg giftede mig med dig. 

STENSSEN: 

Tror du, han ved det? 

RHITA: 

Du ved, jeg har haft en daarlig Forsæson og 
trænger til en Rolle, hvor jeg kan vise noget af 
mit inderste! 

STENSSEN: 

Jeg har ofte talt med Direktør Holck om, at 
at vi maa se at faa Agnes Borgfeldt frem i en 
ordentlig Opgave. Hun har store Betingelser, 
ganske særlig den eneste, det kommer an paa: 
Hun har Publikum. 

RHITA: 
Vil du maaske dermed insinuere, at jeg intet 
Publikum har? 

STENSSEN: 

Naar vi siger „har haft", kommer vi maaske 
Sandheden nærmest. 

RHITA; 

Og det siger du til en Moder i hendes Barns 
Nærværelse, det siger du til den, som Gang efter 
Gang har kreeret dine hule Overfladeprodukter, 
og skabt dig den ene Succes efter den anden — 
europæisk Berømmelse og alting! Det er altsaa 
Takken! Men det siger jeg dig, at hvis jeg ikke 
faar „Veronika*", saa melder jeg mig syg Resten 
af Sæsonen, og saa kan Direktør Holck — den 
Hykler — selv gaa op og dublere mine Roller I 

(Ud). 

STENSSEN: 

Naa, lille Hansen, skal vi to saa se at komme 
over „det døde Punkt"" sammen. Lad mig nu se, 
hvad der staar i din Bog. 

(Det ringer). 

TJENEREN: 
(straks efter ind) 

Undskyld, Herre. Der er en Herre derude, som 
siger, at han meget nødvendigt maa tale med Her- 
ren. Jeg bad om den Herres Kort, men den Herre 
sagde, at det behøvedes ikke, for han er en god 
Ven til Herren. 

STENSSEN: 

(lidt ærgerlig) 

Hvem er han — hvad hedder han? 



TJENEREN: 

Blaagaard ! 



i 

STENSSEN: 

(springer fornøjet op) 

Blaagaard! Nej, det maa jeg sige! Værsgo'. 
Hør, lille Hansen, du maa gerne gaa hen i Bio- 
grafen, hvis du har Lyst. Her er en hel Krone^ 
saa kan du spise dig en Kage paa Vejen. 

HANS: 

Far, vil du ikke nok gaa med? 

STENSSEN: 

Jeg kan ikke nu, min Dreng, jeg skal tale med 

(BLAAGAARD træder Ind. Han er bleven g«mmel og ser udslidt nd) 

min gamle Ven der ! God Dag, Blaagaard. Det var 
da morsomt at se dig ! 

HANS: 
Farvel, Farvel — og Tak for Kronen, Far! 

(Løber ud). 

STENSSEN: 
God Fornøjelse, Hansen I — Hør, kom nu her, 
gamle Ven, og sæt dig ned. Hvad maa jeg byde 
dig — et Glas Vin, en Cigar? 

BLAAGAARD: 

— Aa, mange Tak, — ellers Tak — det er for 
tidligt paa Dagen til den Slags, men en lille Kop 
Kaffe maaske. 

STENSSEN: 

(ringer) 

Det skal du faa. Vi har lige drukket Te. Men 



Digitized by VjOOQIC 



III. I ABRAHAMS SKØD 



.121 



jeg tror, jeg tager en Kop med for Selskabs Skyld, 
gamle Ven! 

CARLSEN : 

(ind) 

Herren ringede ! 

STENSSEN: 

Hør Carlsen. Lad os faa to Kopper ekstragod 
Kaffe, min Ven! Men helst inden Udgangen af 
indeværende Kalenderaar ! 

BL AAGAARD: 

Deres Frue laver naturligvis en fin Kop Kaffe. 

STENSSEN: 

(med et hjerteligt Latterudbrud) 

Min Kone — lave Kaffe — næh — hæ. Hun kan 
sgu ikke engang binde mit hvide Slips — eller 
hægte sine egne Støvler I 

BLAAGAARD: 

(med Ærefrygt i Stemmen) 

Jamen spille Komedie det kan hun skam. 

STENSSEN: 

Ja, det ved Gud. Kun Skade, at hendes Evne 
til at spille Komedie efterhaanden har omplantet 
sig paa et mere privat Forum. Men hør nu, gamle. 
Spis lidt, her staar Kiks, Marmelade, Æg, ristet 
Brød. Tag væk og lad, som du var hjemme. Nu 
kommer Kaffen straks ! 

BLAAGAARD: 

Mange Tak — mange Tak (bas«- u). 

STENSSEN: 
Du undskylder Slaabrokken, kære Blaagaard, 
— den er jo en stakkels Digters eneste Præro- 
gativ 

BLAAGAARD: 

(sdirer ufontaaende paa ham) 

Saah? 

STENSSEN: 

Jeg plejer nemlig først at klæde mig paa, naar 
jeg rider min Morgentur ved To-Tiden. 

BLAAGAARD: 

(imponeret) 

Holder De egen Ridehest? 

STENSSEN: 

(smiler) 

Vil du se min Stald hemede? To dejlige ren- 
blods engelske Hopper. Jeg kan saa godt lide 
saadan et rask lille Trav sammen med min Dreng, 
f. Eks. ud til Rungsted — og kigge lidt paa Lyk- 
salighederne — og saa hjem igen. Min Kone rider 
ikke mere. Hun bliver søsyg ! 

BLAAGAARD: 
Ja, De har rigtignok har Lykken med Dem! 

STENSSEN: 
„De" — hvad er nu det for noget? Er vi to ikke 
„dus" fra gamle Dage? 

BLAAGAARD: 

(undselig) 

Aahy jeg synes, det er saa anmassende. De er 
jo den rige, den berømte Mand, — og jeg er jo 
bare — en Kontorist — en Muldvarp. Nej, kære 
Stenssen. Det passer sig ikke for mig at sige „du" 
til Dem. Vi to bliver vist først „dus" engang — paa 
Kirkegaarden. 

STENSSEN: 

Nej, saa længe maa det sgu ikke vare. (Rækker 

htm Hunden) AltSaa dut 

BLAAGAARD: 

(rækker ham genert sin Haand) 

Du! Det er alt for meget! 
CARLSEN: 

(Kommer med Katfen) 

Væ'sa'ti ! Undskyld, Herre. Tør jeg spørge, om 
jeg mulig kunde faa fri i Aften. Det er Mors Fød- 
selsdag. Hun bliver halvtreds i Dag. 

STENSSEN: 
Det tør jeg sgu ikke ha' nogen Mening om, lille 
Carlsen. Spørg min Kone. 

CARLSEN: 

(modfalden) 

Det kan vist ikke nytte noget saa ! 



Digitized by VjOOQIC 



124. 



CARL GANDRUP: LAZARUS 



STENSSEN: 
Saa skrub af uden at spørge. Men det siger jeg 
Dem, Carlsen, (ler) at hvis De skyder Skylden paa 

mig (taKcr 3 Sedler op af sin Tegnebog) . . . giV DerCS ModCr 

denne lille Opmærksomhed fra mig, Carlsen! Og 
ønsk hende hjertelig til Lykke. 

CARLSEN : 

Aa Tak, Herre, tusind Tak. De er altfor god. 

STENSSEN: 
Snik Snak I (aivoriiKt, hawt ror sig selv) Jeg tjener mine 
Penge lettere end hun. Det er det hele. — Gaa 
ind til min Kone og sig, De skal til Lægen. De har 
Feber. Saa undgaar vi maaske dramatiske Optrin 
med epileptiske Anfald og den Slags Ting. 

CARLSEN: 

Tusind Tak, Herre I (bukker smUende og gaar). 

STENSSEN: 
Lad mig nu høre lidt om, hvordan du har det, 
du gamle, (skænker Kaffen). Har din Stilling bedret sig. 
Hvad kan du f. Eks. tjene om Maaneden? 

« 

BLAAGAARD : 

Tak — 85 ! Ja, det er ikke meget I 

STENSSEN: 

I ah Fald ikke for meget! Jamen, du gode Gud! 

Hvorfor forlanger du ikke noget mere? Nu har 
du jo tjent den Blodsuger i over 25 Aar ! 

BLAAGAARD: 

Jo se, da jeg havde været der i 20 Aar, syntes 
jeg, at det ikke kunde være ubeskedent at bede 
om lidt Lønpaalæg, og det syntes Grossereren 
heller ikke, og saa lagde han 5 Kr. paa — om 
Maaneden. Da jeg saa havde været der i 25 Aar, 
var jo Børnene vokset til og skulde konfirmeres og 
saadan noget, — og saa bad jeg igen om lidt mere. 
Men saa kom han jo med en lang Historie om, at 
han egentlig godt kunde undvære mig og saadan 
noget. Men han vilde jo gerne alligevel vise mig 
en Anerkendelse til mit Jubilæum, og saa ud- 
nævnte han mig til — anden Fuldmægtig i For- 
retningen ; der var ingen første . . . 

STENSSEN: 

Ja, den Anerkendelse kom han jo billigt fra ! 

BLAAGAARD : 

Ja, min Kone syntes ogsaa, at et Guldur havde 
været bedre. — Se, min Kone har jo et lille 
Vaskeri, og Børnene gaar jo frit i Skole, ellers 
var det jo helt umuligt for os det hele ... 

STENSSEN: 

Hvor mange har du nu, Blaagaard, alt i alt? 

BLAAGAARD: 

(tenker sig om og tKller efter) 

Med de fire, som døde, bliver det 9 — i alt! 

STENSSEN: 
Jamen det er jo alt for mange for dit Hartkorn, 
Blaagaard. 

BLAAGAARD : 

Ja, hvad skal man sige? Vorherre lægger jo 
saa tidt sin Velsignelses Overflod paa de forkerte 
Steder ! 

STENSSEN: 

Det er sandt. Gennem vore nærsynede Menne- 
skeøjne ser det jo ofte ud, som om han disponerer 
lidt vilkaarligt. En Cigar, du gamle! 

BLAAGAARD: 

Nej Tak, ellers Tak — jeg ryger aldrig. Lægen 
siger, at mit Hovede kan ikke taale det. 

STENSSEN: 

(tænder) 

Hør, du, kan du ikke se at faa en anden Plads? 
Du kunde vel nok finde noget bedre. 

BLAAGAARD: 

I min Alder er det svært, og mit Hovede er jo 
heller ikke saa godt, og han siger — Grossereren, 
— at han ikke kan forsvare at give mig en An- 
befaling. 

STENSSEN: 

(oprørt) 

Den Slubbert! 

BLAAGAARD: 

(sukker) 

Og forleden var der netop en Plads — en rigtig 
god Plads paa 2000 Kr., — som jeg kunde faa, — 
uden Anbefaling, — for de kendte mig deroppe — 
men jeg skulde stille en Kaution paa 4000 Kr., og 
hvor skulde jeg tage dem fra; de ligger jo ikke 
paa Gaden. 

STENSSEN: 

(eftertenksom) 

Maaske ikke paa den, hvor du bor, men mulig- 
vis paa en anden! Er den besat, den Plads? 

BLAAGAARD: 

(med et Suk) 

I Morgen skal den besættes. — Aah, det er 
sandt, — lad mig dog ikke glemme, — jeg havde 
jo et Ærinde heroppe i Dag. 

STENSSEN: 
Det lyder helt spændende. 

BLAAGAARD: 

Det er det næsten ogsaa. Jeg er kommen herop 
for at advare dig. Du kan vente Besøg i Løbet af 
Dagen af Grossereren — af Brandt altsaa. Det er 
galt med hans Betalinger i den sidste Tid. Han 
skylder saa meget oppe i Finland, at de ikke vil 

levere ham mere uden pr. kontant. E)er ligger nu 
en Skibsladning paa 40,000 Kr. deroppe, som han 
ikke kan faa hjem. Han har spoleret sin Kredit 
allevegne ... 

STENSSEN: 

Spiller han? 

BLAAGAARD: 

(med lønlig Redsel) 

de siger, det er (hviskende) Kvinder . . . 

STENSSEN: 

Det forstaar sig, det maa være dyrt — med hans 
Udseende. Men — hvad angaar hans Status egent- 
lig mig? 

BLAAGAARD: 

Døren til hans Kontor stod paa Klem. Det var 
igaar Aftes lige inden Lukketid. Kassereren sad 
derinde, og jeg kunde ikke undgaa at høre, hvad 
de talte om. Og de talte om, hvorfra de skulde 
skaffe de sidste 4000 Kr. til Finland. Resten har 
han løbende paa Veksler. Saa hørte jeg — mange 
Tak for Kaffe 

STENSSEN: 

En lille Kop til, du gamle? 

BLAAGAARD: 

Mange Tak, lige en enkelt maaske (stenssen tkeo' 
ker for ham). Saa hørte jeg, at dit Navn blev nævnet 
paa følgende Maade : „Ja, dér faar jeg dem ddeles 

bestemt. Stenssen er et Hjertemenneske. Han gaar 
i Gyngen''. Se, nu synes jeg alligevel, det var min 
Pligt at advare dig, — for jeg ved jo, at han er — 
insolvent ! 

STENSSEN : 
Tak skal du have, BlaagaardI Du er en god 
Kammerat. Ja, lad os nu se, om han kommer. 
Saa skal jeg imens tænke over Sagen. 

BLAAGAARD : 

Ja, andet var det ikke, jeg vilde . . . 
STENSSEN : 

Blaagaard, kan du huske den Aften, vi første 
Gang traf hinanden hos Brandt. Vi havde ikke 
set hinanden siden Skoledagene ... 

BLAAGAARD: 

(tænker sig grundigt om) 

Joh — du vilde laane 300 Kr. af ham, tror 
jeg nok. 

STENSSEN : 
Ja rigtigt I Den Aften har jeg saa ofte siden tænkt 

paa ... 

BLAAGAARD : 
Fik du dem? 

STENSSEN: 

(ler bittert) 

Nej ! — „Saa kender du ikke Grossereren" I — 
Men jeg fik noget, der var meget bedre, (blaagaard 

*er spørgende paa ham) Menneskekundskdb (Griber sig i det) 
Lazarus. 9 

Men den svigtede mig for Resten, da j^ første 
Gang for Alvor flk Brug for den . . . 

BLAAGAARD: 

Du har da ellers været heldigere end de fleste. 
Holder Hest og Tjener og alt, hvad man kan faa 
for Penge, Saa hvis du ikke er lykkelig . . . 

STENSSEN: 
„Lykkelig" — ha ha ha — tror du, Diogenes 
havde været lykkeligere, om man havde svøbt hans 
Tønde i Guldpapir? Det er kun saa uendelig lidt 
af Lykken, der lader sig købe for Penge, Blaa- 
gaard. Men det tror man aldrig, saa længe man 
ikke har Pengene. Hvert Menneskeliv har sit 
„døde Punkt". De, der slipper over det, det er 
dem, man kalder: lykkelige. Der var Stemmer 
engang, der kaldte paa mig, — højt oppe fra, — 
men jeg kom ikke, jeg kom ikke, dengang jeg 
kunde, — og nu — nu hører jeg dem ikke mere — 
nu kalder de ikke mere — paa mig. 

BLAAGAARD: 

(troskyldigt medfølende) 

Det gør mig inderlig ondt — at høre. 

STENSSEN: 

Dengang var jeg rig, Blaagaard, — saa rig, at 
jeg ikke holder rigtig af at tænke paa det. Alt, 
hvad jeg ejede dengang af ærlig Tro paa min j 

Kunst Og min egen redelige Vilje — jeg ser nu til- 
bage paa det altsammen, som en gammel Mand, 
der mindes sin Barndoms Legetøj! For at være 
lykkelig maa man have et rent Hjerte, mit Hjerte 
er ikke rent — mere. Det er gammelt og ormædt. 
Det tror nu kun paa Menneskenes Latterlighed 
og sin egen Armod. Men det er maaske ogsaa en 
Slags Religion. 

BLAAGAARD: 

(bevæget) 

Og det siger du, det siger du, som er saa god 
mod alle og hjælper saa mange i det stille . . . 

STENSSEN: 

(ler bittert) 

Det er Morfin, gamle Blaagaard, Morfin. Man 
sætter ikke ustraffet sine Idealer paa Laanekon- 
toret — det var nu saadan en daarlig Vane fra en 
bestemt Periode i min Ungdom. Det bedøver min 
Samvittighed, — min onde Samvittighed. 

BLAAGAARD: 

(staar helt hjælpeløs) 

Du har da en yndig Hustru, ved jeg. 

STENSSEN: 
Hun gør mig en skønne Dag til Morder (komgerer 
hurtigt) Selvmorder! 

BLAAGAARD: 

Jamen din lille Dreng da? 

9* 

STENSSEN: 

(8yarer ikke straks, men griber BUsgaards Haand) 

Tak, fordi du nævnede ham. Ja, ham har jeg, 
og hans Hjerte er rent. Lille Hansen, ham har jeg. 

(Aabner Døren til sit Arbefdaværelse) Her Skal dU Se min lille 

Arbejdscelle, hvor jeg søger Ly, hvergang min 
elskedes Temperament har et Lavaudbrud! 

BLAAGAARD: 

Men du gode Gud! Det er jo et Snedkerværk- 
sted — intet Skrivebord, men en rigtig Høvle- 
bænk! 

STENSSEN: 

Ja, kære Ven. Jeg maa dog tage mig noget nyt- 
tigt for, ikke sandt. Jeg er Kunstsnedker med Nor- 
malarbejdsdag og Tarif, laver Køkkenredskaber 
og Legetøj. Du skal faa en Kommode af mig med 
det første. 

BLAAGAARD: 

Jamen du gode Gud! Dine berømte Skuespil 
og Komedier, hvor laver du da dem? 

STENSSEN: 

(trækker paa Skuldrene) 

Aah — i min Fritid ! I min Sommerferie ude paa 
min Landgaard. Man maa være alsidig i vore 
Dage, gamle Blaagaard. Og hvis man blot har lidt 
social Æresfølelse, maa man dog engang imellem 
udrette noget, som man i det mindste selv kan 
have en Smule Respekt for. 



Digitized by VjOOQIC 



III. I ABRAHAMS SKØD 



133 



BLAAGAARD: 

(ser paa Uret) 

Nu maa jeg gaa, desværre. Ellers bliver jeg 
skældt ud. Det er jo min Frokostpause, forstaar 
du nok. 

STENSSEN: 

Nej, du skal ikke skældes ud mere af den sjofle 
Plebejer. Du skal have den Plads, du talte om 
før — den paa de 2000. Det har* du her min 
Haand paa. 

BLAAGAARD: 

(ler tttngsindigt) 

Aah, hvordan skulde det gaa til? Og Grosse- 
reren vil ingen Anbefaling give mig, og selv om 
det ikke forlanges, — for de kender mig deroppe, 
— saa er det dog saa ydmygende at gaa fra en 
Plads, hvor man snart har siddet i 30 Aar — uden 
Anbefaling. 

STENSSEN : 

Hvad bryder du dig om en Anbefaling fra en 
Mand, der har behandlet dig saa lumpent? 

BLAAGAARD: 

Ah, det er nu alligevel saadan en Slags Æres- 
sag for mig, synes jeg. — 

STENSSEN: 
Nu skal du blot gaa op til din nye Principal og 
fortælle ham, at jeg deponerer Kautionssummen 
paa dit Navn i hans Bank. Og — saa er den Ting 
i Orden. 

BLAAGAARD: 

(græder) 

Aah, Hr. Stenssen, Hr. Stenssen — hvad skal 
j^ sige, — hvad skal jeg gøre? Til min sidste 
Stund vil jeg bede Gud velsigne dig for, hvad du har 
gjort for mig. 

STENSSEN: 

Gør ham ikke Ulejlighed med det, gamle Blaa- 
gaard. Han har saameget andet og vigtigere at 
passe. Vorherre er en klog Mand. Han ser ikke 
paa Gerningen men paa Motivet. Og det vil næppe 
inspirere ham til at velsigne mig. 

BLAAGAARD: 
Jeg gaar derop med det samme. 

STENSSEN: 
Gør det. Farvel, kære Ven. Tak for Besøget. 
Kom nu op igen, saasnart du har Lyst. 

BLAAGAARD: 
Aah, Hr. Stenssen, Hr. Stenssen. Hvad vil min 
Kone sige? 

STENSSEN: 

(ler) 

Ja, det er ogsaa altid det første, jeg spørger om ! 

(BLAAGAARD ud). (STENSSEN staar og ser frem for sig. Smiler 
vemodigt.' Gaar saa ind paa sit Værelse). 

CARLSEN : 

(kommer med et Kort paa en Bakke) 

Jeg synes saa bestemt, at Herren var her. 

(gaar ned til Arbefdsyærelset og banker paa). 

STENSSEN: 
Hvem er det? 

CARLSEN : 

Det er et Kort, Herre! 

STENSSEN: 
Fra hvem? 

CARLSEN : 

(ser paa Kortet) 

Kai Brandt, Skuespiller. 

STENSSEN : 

(stikker Hovedet ud) 

Staar der virkelig, at han er Skuespiller? 

(Forsvinder) . 

KAI: 

(træder ind) 

Tager Forfatteren imod? 

CARLSEN : 

(imponeret af Kais Frækhed) 

Jeg skulde bede Dem tage Plads! Forfatteren 
vil straks være her. (Caar). 

(KAI sætter sig og tænder en Cigaret. Han er en elegant udhalet Figur 

med en selvbevidst og blaseret Fremtræden. Ganske køn, men uden 

mindste Charme) . 

STENSSEN: 

(træder ud i elegant Spadseredragt) 

God Dag, Hr. Brandt junior, (kai sætter sig før 

Stenssen) Vil De IkkC tage Plads ? (KAI letter sig og bukker). 

Hvad skylder jeg Fornøjelsen? (opdager de Røgskyer, km 

efterhaanden har udapyet) Aa, tillader De? 
(tager med en graciøs Bcysgelse Cigaretten fra ham, gaar hen til 
Vinduet, aabner det og kaster Cigaretten nd). 

KAI: 

(ser maalløs paa ham) 

Undskyld, kære Stenssen, jeg vidste skam 
ikke ... 

STENSSEN: 

(kort) 

Men nu ved De det altsaa! Naa, hvad er det 
saa, der fører Dem til mig? 

KAI: 
Jo, Hr. Stenssen. Det er angaaende Deres nye 
Stykke: „Mammon", som jo skal op i næste Maa- 
ned, efter hvad Direktøren har sagt. Rollerne ud- 
deles i næste Uge, sagde Direktøren. Jeg har no 
gaaet paa Teatret i to Sæsoner — uden Gage — 
og uden at faa noget at bestille. Og det er dyrt at 
gaa paa et Teater uden at bestille noget og — uden 
Gage. 

STENSSEN: 
Og nu ønsker De, at jeg skal formaa Direktøren 
til at give Dem en ordentlig Gage — for ikke at 
bestille noget? 

KAI: 
Næh, jeg mente, om ikke De som en gammel Ven 
af mine Forældre vilde gøre noget for mig hos 
Direktøren. Han har knusende Respekt for Dem, 

ved jeg. Jeg vilde f. Eks. gerne have en Rolle i 
Deres nye Stykke, hvis De mener, der er en, jeg 
passer til ... Det maa De jo nok kunne sætte 
igennem. 

STENSSEN: 
En, De passer til — hm — ja — det er der — 
det er der netop I Det er en Opvarter. Ja, han har 
vist ikke noget at sige, men det er jo kun en For- 
del — for Dem. (kai ser rorbiøiret paa ham). Men han 
kommer frem flere Gange. 

KAI: 
Jeg vilde jo helst ha' en, der siger noget. 

STENSSEN: 
Det er meget beklageligt. Alle de, der siger 
iioget, er allerede besat. 

KAI: 

Det var en Skam. Men saadan er det jo hver 
Gang. Direktøren bliver ved at love mig Debut, og 
hver Gang et nyt Stykke kommer op, bliver jeg 
kun brugt i Staffagen. Han er meget upaalidelig. 

STENSSEN: 

Vil De følge mit Raad, skal De forlade Teatret 
— med det samme. De spilder Deres Tid paa en 
Similitilværelse, som kun vil bringe Dem Skuf- 
felser. 

KAI: 
Lige fra jeg var ganske lille, har det været min 
Drøm at blive Skuespiller. 

STENSSEN : 
Det betvivler jeg ikke. Den Drøm har vi alle 
drømt, men det gør den jo ikke til Virkelighed. 
Og tro saa ikke, at De bliver forbigaaet — eller 
holdt nede. Det er paa den Tro, at Talentløs- 
hederne altid har levet. Tro heller ikke, at Pro- 
tektion vil kunne hjælpe Dem et Hanefjed frem. 
Har De Evner, vil al Verdens Teaterdirektører 
ikke kunne hindre Dem i at komme frem, og har 
De ingen, kan al Verdens Protektion og Reklame 
ikke gøre Dem til Skuespiller. 

KAI; 
De mener altsaa, at jeg ikke har Talent? 

STENSSEN: 
Det mener jeg paa ingen Maade. De har utvivl- 
somt Talent — kun ikke som Skuespiller. De har 
taget fejl af Deres Evner. De burde være Handels- 
rejsende. 

KAI: 
Vil De fornærme mig? 

STENSSEN: 
Det vil jeg gerne, hvis det kan hjælpe Dem til 
at tage en fornuftig Beslutning. Og jeg vil oven- 

ikøbet give Dem en god Advis. Fra i Morgen bliver 
der en Plads ledig paa Deres Faders Kontor. Den 
er formentlig ikke vanskeligere, end at De med 
lidt god Vilje kan bestride den. Søg den ! 

KAI: 
Hvad er det, det har jeg ikke hørt noget om. — 
Er der afskediget nogen? 

STENSSEN: 
Det er der ikke. Men Blaagaard har faaet Til- 
bud om en bedre Stilling . . . 

KAI: 

(ler oyergiyent) 

Blaagaard — den gamle Idiot! 

STENSSEN: 

Hvis Blaagaard er Idiot, saa er han bleven det 
af 30 Aars Slid og Slæb for en sjofel Løn i Deres 
Faders Tjeneste. Det skulde De ikke haane ham 
for ... Derfor har jeg nu skaffet ham en Stilling 
under mere menneskeværdige Kaar. 

KAI: 
Og De kalder Dem min Faders Ven? 

STENSSEN : 
Det har jeg aldrig gjort. Det er kun Deres 
Fader, der gør mig den ufortjente Ære at kalde 
mig ... sin Ven. 

KAI: 
Tak, nu tror jeg, at jeg vil trække mig tilbage ... 

STENSSEN: 

(slaar Døren op paa vid Gab) 

De har Valget mellem Vinduet og Hovedtrappen! 

(KAI skynder sig ud. STENSSEN ringer). 

CARLSEN : 

(ind) 

Herren ringede ! 

STENSSEN: 
Hør Carlsen, jeg venter et Besøg — Grosserer 
Brandt — i Løbet af Eftermiddagen. Saa jeg bliver 
nødt til at stryge min Ridetur i Dag. Jeg gaar nu 
ind til mig selv for at faa lidt Ro og en Cigar, til 
Grossereren kommer. Hvis min Kone spøi^er 
efter mig, er jeg selvfølgelig redet ud. (ind tii højre). 

(CARLSEN bukker. Tager The- og Kaffeseryicet og samler det hele pu 
en stor Bakke. Fmen kommer — elegant Visittoilette). 

RHITA: 

Er min Mand redet ud? 

CARLSEN : 
Ja, Frue! For et Øjeblik siden. (Nærmer sig) Und- 
skyld mange Gange, Frue, — men det er min 
Mors Fødselsdag i Dag. Var det ikke muligt, jeg 
kunde faa fri i Aften? 

RHITA: 

Jeg synes. Deres Mor i den senere Tid holder 
Fødselsdag hver Dag — hele Aaret rundt. Det 

bliver snart lidt for muntert med Dem, min gode 
Carlsen. Vi andre kan godt nøjes med een Fød- 
selsdag om Aaret. 

CARLSEN : 

Jamen Fruen tror da vel ikke, at jeg lyver? 

RHITA: 
Lad os endelig ikke blive rørende, min gode 
Carlsen. Jeg vil dog blot lade Dem vide, at hvis 
Deres Stilling her er Dem for anstrengende, maa 
De hurtigst muligt se at finde Dem en anden. 

CARLSEN : 

Tak, Frue ! Det skal jeg gøre, naar De ønsker 
det. Og saa tager jeg mig den Frihed at gaa hjem 
og gratulere min gamle Moder i Aften. Hun bliver 

halvtreds! (Bukker og gaar med Bakken). 

RHITA : 

(neryøs op og ned ad Gulvet) 
Uforskammet Karl! (Telefonen rimper. RHITA iler hen og 

griber Røret). Hallo. Ja, det er mig. — Ja, han er redet 
ud lige nu, saa du kan godt komme. Jeg lader 
Entrédøren staa aaben, saa du kan gaa lige ind. — 

Hvor er du i Øjeblikket? Naa, saa kan du 

jo være her om to Minutter! Farvel saalænge! 

(Langer paa; gaar ud i Entréen og drager Slaaen fra). 

(RHITA ordner lidt Ted sit Haar foran et stort Konsolspejl. Snart efter 

kommer HOTHBR BLOCH hurtigt men forsigtigt ind. De omfamer 

og kysser hinanden uden at sige noget. Bloch er en slank og velklødt 

Herre — et blondt og intetsigende Ydre). 

RHITA: 
Du huskede vel at sætte Slaaen for Entrédøren? 

BLOCH : 

Selvfølge — kære! 

RHITA : 
Du kommer vel i Aften, Hother? 

BLOCH : 

Selvfølge — kære. Det er saadan en dejlig For- 
nemmelse at sidde der mellem Hundreder af Men- 
nesker og vide ved sig selv : Hun spiller dog kun 
for dig alene I Naa, — jeg er der jo i Embeds- 
medfør. Jeg skal skrive „Petiten". 

RHITA: 

Du maa for Resten gerne pille lidt ved Agnes 
Borgfeldt. Vil du tænke dig, denne Krukke har 
begyndt at gøre sig lækker for min Mand og for 
Direktøren. De vil sætte hende op som „Veronika" 
i „Mammon''. Skulde man tro, det var voksne 
Mennesker? 

BLOCH : 

Agnes Borgfeldt er en meget kær lille Ting. 
Men Columbus har endnu ikke opdaget hendes 
Talent? Hun klæder sig morderlig pikant for 
Resten. 

RHITA: 

Ved du, hvem der har betalt de Klæder for 
hende? Hvis de da i det hele taget er betalt. 

BLOCH : 
Aa, det er sgu da revnende ligegyldigt — bare 
de klæ'r hende. Enhver Kunstnerinde har i Be- 
gynderstadiet haft saadan en usynlig Leverandør. 
— Det havde du vel ogsaa — i sin Tid ? 

RHITA : 

(kniber ham i Øret) 

Er min lille Dreng næsvis? Hør, min Mand 
kommer ikke i Aften — vi har haft Scener i Dag. 
Frygtelig oprivende Scener. 

BLOCH : 
Udvalgte Scener af „Fruen fra Havet". En 
lille privat Generalprøve maaske? 

RHITA: 

(kysser ham) 

Søde Flab! 

BLOCH : 

Jeg kan sgu ikke begribe, at du og din Mand 
ikke skilles. Tænk, hvor vi kunde ha' det vid- 
underligt sammen, naar vi ikke altid skulde ha' 
den Bussemand at gemme os for. 

RHITA : 
Nej, jeg vil ikke skilles. Jeg kan ikke gøre det — 
for Barnets Skyld . . . 

BLOCH : 
Aah. Det er noget Snak, Rhita. Du ser jo aldrig 

til den Side, hvor Barnet er. De ved knap, om 
det er en Dreng eller en Pige. 

RHITA: 

(grædefærdig) 

Og det siger du — du, som utallige Gange har 
set mig give Moderfølelsen de mest betagende 
Udtryk ... 

BLOCH : 
Jeg har jo altid indrømmet, at du har Talent 

RHITA: 
Næh, men saa er der jo det, at hvis jeg skilles 
fra min Mand, saa mister jeg jo den Reklame, — 
som det latterligt nok er at være gift med ham. 

BLOCH : 

Men saa vinder du jo til Gengæld den Reklame, 
som bestaar i, at du har været det. Er den ikke 
lige saa god? 

RHITA: 

Kan du ikke begribe, at naar vi staar sammen, 
Erling og jeg — saa er det os, der dirigerer 
Teatret! Jeg vælger selv mit Repertoire og saa- 
dan ... men er jeg skilt fra ham, saa overtager 
Direktøren igen Ledelsen — sammen med Erling 
altsaa — og saa bliver det Agnes Borgfeldt, der 
skal fodres med Opgaverne. A propos — du ved 
vel, at hun og Direktør Holck ... 

BLOCH : 

(Ude berørt) 

Det var som Satan — er det sandt? 

RHITA: 

Aah, de gør saamænd ikke noget for at skjule 
det. De ter sig som to nyforlovede. Det var mor- 
somt, om du paa en behændig Maade kunde faa 
det med i „Petiten" i Aften. 

BLOCH : 
Saa maa det gøres fint — haarflnt. Vi tør ikke 
genere Direktør Holck. Han er jo en Halvfætter 
til Chefredaktørens første Kone. 

RHITA: 

(fornærmet) 

Og hun er maaske en Kusine til Redaktørens 
første Kones anden Mand I Du plejer da ellers ikke 
at være bange af dig, naar det gælder at overfalde 
dine Medmennesker ... 

BLOCH : 
Ene undtagen min Principals snævreste Familie- 
kreds. Husk paa, hvis jeg gaar hen og spolerer 
min Stilling ved Bladet, saa har du mistet din 
flinkeste Trommeslager. 

RHITA: 

(sætter sig paa Skødet af ham) 

Aah jeg behøver saamænd ikke nogen til at slaa 
paa Tromme for mig I 

Lazarus. ]() 

BLOCH : 

Men du har ikke noget imod, det sker alligevell 

RHITA: 

Kommer du og henter mig i Aften efter Fore- 
stillingen? 

BLOCH: 

Ja, men saa maa jeg sgu skrive Artiklen før 
Forestillingen og saa sætte de notable Ansigter 
i Parkettet ind bagefter. 

RHITA: 

Parkettet er gaaet til dobbelt allerede igaar. 

BLOCH : 

Det er dog kolossalt, saa Ibsen bliver ved at 
trække — selv efter sin Død. 

RHITA: 

Gud, du tror da vel ikke, det er Ibsen, de 
render efter ... 

BLOCH : 

Aah hva', hvis det var Erik Bøgh, der havde 
skrevet „Fruen fra Havet", havde Rollen natur- 
ligvis ikke klædt dig saa godt. Ingenuerne er du 
fo vokset fra ... 

RHITA: 

Jeg synes, at du af og til paa en lidt haard- 
hjertet Maade hentyder til min Alder. Herregud, 
jeg er 38 Aar. Og du maa dog indrømme, at det 
er der ingen, der kan se paa mig. 

BLOCH : 

Nej, det er sandt. Der er sikkert ingen, der 
vilde tro, at du kun er 38 Aar. 

RHITA: 

Hother, du elsker mig ikke. 

BLOCH: 

<kywer hendes Hals. STENSSEN trcder lydløst og ubemcrket ind ag 
setter sig stille ned pss en Stol) 

Synes, du ikke, at mine Gerninger taler for 
mig mere end alle Eder og Forsikringer ...? 

RHITA: 

Du er meget sød, — naar man kender dig! 

(Kysser ham). 

STENSSEN: 

(brister i en hjertelig Latter. De to andre farer fra hinanden med et Hyl). 

Aa, bliv dog siddende, bliv dog siddende. Det 
var virkelig en stemningsfuld Film. „Kunsten paa 
Reklamens Skød"* kunde den hedde. Bliv sid- 
dende et Øjeblik, mens jeg henter mit Fotografi- 
apparat og — min Ridepisk I 

(Gaar ind paa sit Vørelse). 

BLOCH : 

(griber Hat, Stok og Handsker) 

Hva' Fanden er det for noget, du sagde jo, 
din Mand var ude 1 Tak skal du ha' 1 Farvel I 

(skynder sig ud). 

10* 

RHITA: 

(iler efter ham) 

Hother — ja, men Hother, du tror da ikke, at 
i^g • • jeg vidste jo ikke andet, end at min Mand .. 

STENSSEN: 

(kommer med en Ridepisk i Haanden) 

Hvor er den Slyngel? (ser »d ar vinduet) Naa, der 
løber han, sikken en Fart, han har paa, — den 
elendige Pjalt. — Saa, nu væltede han en Barne- 
vogn! Og nu er det altsaa os to, min elskede. 

(Slaar I Bordet med Ridepisken. RHITA grcder). Maa jeg nU fdd 

en nøjagtig Fortegnelse over de Mandfolk, du har 
bedraget mig med I Begynd ved Begyndelsen! 

(Pause). 

RHITA: 
Jeg var kun 16 Aar, da jeg kom ind i Koret paa 
Victoria-Varietéen. Min Moder var meget fattig 
og kunde ikke taale at arbejde . . . 

STENSSEN: 

Lad min afdøde Svigermoder hvile i Fred. Hvem 
var din første Elsker, efter at du blev gift — med 

mig? (Slaar atter med Pisken i Bordet). 

RHITA: 
Brandt ! 

STENSSEN: 
(med et Brøl) 

Brandt! 

RHITA: 

Han forførte mig, da jeg var sytten Aar. Han 
saa mig en Aften i Varietéen og blev forelsket i 
mig ... 

STENSSEN: 

Og du i ham — naturligvis? 

RHITA: 
Nej, jeg har aldrig kunnet fordrage ham. Men 
det er nu ikke let for en unge Pige paa sytten 
Aar, der staar ene i Verden og har en syg Moder 
at forsørge. (Brutalt) Jeg lod ham betale — naturlig- 
vis, han havde jo Raad til det, — vor Husleje, 
mine Toiletter — mine Hatte. 

STENSSEN: 
Og da du blev gift, saa brød du altsaa med ham? 

RHITA: 

Han havde lovet mig en Ridehest, som jeg for- 
færdelig gerne vilde have, — men han snød mig. 
Jeg flk den aldrig, og saa var jeg naturligvis færdig 
med ham ... 

STENSSEN: 

(truende) 

Helt færdig? 

RHITA: 

Ja. Nej. Jo. Det vil sige, han truede mig med 
at skrive anonymt til dig, at jeg havde været hans 
Elskerinde. Og det vilde jeg naturligvis ikke have, 
og saa ... 

STENSSEN: 

Saa fortsatte du Samkvemmet med ham, som 
du ved, jeg alle mine Dage har næret den yderste 
Foragt for, 

RHITA: 

Hvad skulde jeg gøre? Det var Frygten for at 
miste dig, der tvang mig til at tie og taale ... 

STENSSEN: 

Ja vist, man er altid en overbærende Advokat 
i sin egen Sag. (Med en pindwHi Indskydelse) Og min Dreng 

— vores Dreng I (CHber hende voldsomt i Armen). Hvem Cf 

Fader til Hans — ? 

RHITA: 

Det er du, naturligvis, da jeg første Gang mær- 
kede Liv . . . havde jeg i over et Aar været færdig 
med Brandt. Han havde faaet andre Interesser. 

STENSSEN: 
Godt. Saa kommer vi til Nr. To! 

RHITA: 
Det var ham — ham, der løb — Hother Bloch! 
Men ham tog jeg kun, fordi du ikke brød dig om 
mig mere ! 

STENSSEN: 
Meget plausibelt! — Og dette Kvindemenneske 
er min Drengs Moder. Nej, nu kan det være nok! 

(Slaar ttter med Piaken i Bordet). 

RHITA: 

Hva' skal jeg dog gøre ! At alt dette netop skulde 
bryde ind over mig i Dag, hvor jeg har Premiere. 
Jeg kan ikke spille i Aften, — vi maa aflyse, — 
jeg kan ikke ... jeg tør ikke I 

STENSSEN: 

Vil du gaa ind — nu straks — og pakke dine 
Kufferter. Jeg skal ringe til Hotel Metropolit og 
bestille 2 Værelser til dig. Du er vel klar over, at 
her kan du ikke være. 

RHITA: 

(dirrende) 

Du jager mig paa Porten? 

STENSSEN: 

(bevæget) 

Hvis lille Hansen nu var kommet i Stedet for 
mig og havde overrasket sin Moder paa Skødet 
af en fremmed Mand, hvordan vilde du saa have 
retfærdiggjort dig overfor ham? 

RHITA: 

(fortTivlet) 

Jah, jeg maatte jo have sagt, at det var min 
Fætter, som var tilrejsende, og som jeg ikke havde 
set i mange Aar ... 

STENSSEN: 

(ser koldt paa hende) 

Ja, Rutine mangler du sandt for Herren ikke. 

Saa dreven i Løgn, saa øvet i Forstillelse og Hyk- 
leri. Nej, saadan en Moder vil jeg ikke byde min 
lille Dreng. Det er han for god til. 

RHITA: 

Vil du forbyde mig at se min Dreng og tale 
med ham? 

STENSSEN: 

Jeg lover dig loyalt at stille ham Valget mellem 

dig og mig. Men vælger han — ikke — dig, saa 

regner jeg det for min Pligt at værne ham, saa 

kraftigt jeg formaar, mod — daarlige Indflydelser! 

RHITA: 

(gaar grædende hen imod Døren til sit Værelse) 

Nej, jeg kan ikke spille i Aften — du maa ringe 
til Direktøren, at han maa aflyse ... 

STENSSEN: 

Du ved altsaa ikke, at Agnes Borgfeldt har lært 
Rollen og overværet alle Prøverne. Forestillingen 
kan du altsaa ikke vælte. — Nu ringer jeg til 
Hotellet. 

RHITA: 

(staar et Øjeblik rugende over et ondt Indfald) 

Jeg vil inden jeg forlader dig, tilstaa for dig, 
at jeg løj før, da jeg sagde, at Hans var dit Barn. 

Nu ved du det I (Caar hen imod Døren). 

STENSSEN: 

(standser hende. Han er i Toldsom indre Kamp) 

Du er sikker paa, at du ikke tager fejl — helt 
sikker? 

RHITA: 

(nyder hans Smerte) 

Du har jo selv tvunget mig til at sige dig — 
Sandheden. 

STENSSEN: 

(forpint) 

Sig, at du har taget fejl — sig, det ikke er sandt. 
Jeg ejer jo ingenting i hele Verden uden den 
Dreng, — tag ikke ham fra mig — tag ikke ham 
fra mig, siger jeg dig. Livet har plyndret mig for 
alt. Jeg er saa fattig som en død Mand, der ikke 
har Raad til at blive begravet. Jeg kan ikke miste 
lille Hansen. Du kan da i alt Fald sige, at du ikke 
selv ved det med Sikkerhed ... 

RHITA 1 

Jeg kan jo sige alt, hvad du vil, jeg skal sige, 
men det omstøder jo ikke Kendsgerningen ... 

STENSSEN: 
Kan du huske en Aften for 10 Aar siden i 
Brandts Have. Der var Selskab. Det var den 
Aften, jeg fortalte dig, at jeg elskede dig. Du stod 
dengang for mig som noget gaadefuldt og helligt. 
Og jeg bad dig hjælpe mig og føre mig tilbage til 
den Vej, jeg havde forladt, til den Tro, jeg havde 
forraadt. Jeg blev en Kætter — en Frafalden — 

eii Renegat, fordi du forførte min Tro ! Jeg lagde 
min Fremtid, min Lykke, — mig selv — i dine 
Hænder, og du svarede, at du elskede niig! For 
den Løgn købte jeg et Aars indbildt Lykke og 
9 Aar i Forgaarden til Helvede ! Men jeg bebrejder 
dig ikke din Utroskab. Den, soni har været utro 
mod sig selv, kan ikke vente Troskab hos andre. 

RHITA: 
Vilde du virkelig tro mig, om jeg sagde, at jeg 
talte Sandhed den Aften ? (stenssen tier) Naa ja, der 
ser du selv. Du vil ikke tro mig. Det eneste, du 
tør tro paa, er din egen Mistro. Ja, du har Ret. 
Du er fattig. Og derfor vil det være til Skade for 
Drengen, om han blev hos dig og hos din nega- 
tive Livsmoral. Og da du nu ved, at han ikke er 
din Søn, er det jo rigtigst, at jeg tager ham med 
mig ... 

STENSSEN: 

(i ubændigt Raseri) 

Tag dig i Agt, Fruentimmer! Tag dig i Agt, 
raader jeg dig til ... 

RHITA: 

Det glæder mig at se, at der dog endelig var 
noget, der kunde bringe dig til at kaste Masken. 
Du sveder jo formelig Sminken af dig. Hvor er 
nu din overlegne Ironi, din koldblodige Satire, 
din ophøjede Sindsro? — Komediespil altsam- 
men I Du græder jo indvendig. Mand. Og du ler 
af andre! Gaa hen til Spejlet, min Ven, og lær 

at le af dig selv I Ellers vil en skønne Dag andre 
lære dig det. (panæ) Saa tager jeg altsaa Drengen 
med mig? 

STENSSEN: 

(brudt) 

Ja! Saa kan i jo blive her. Jeg flytter hen — 
et andet Sted — for mig selv. 

RHITA: 

Gør som du vil! (Ctar ind). 
(Straks efter ringer det udenfor. CARLSEN bringer et Kort pu en 
Bakke). 

STENSSEN: 

Værsgo' I 

(CARLSEN ud og aabner Døren for Brandt. Han er en Del forandret. 

Hans Blik og Tone er usikker. Hans Optrcden overfor Stenssen serTil, 

og hans udmarTede Udseende ridner om, at han kun med langvarige 

Afbrydelser har vcret sin Kone tro). 

BRANDT: 

God Dag, kæreste Ven. Det var dejligt, jeg 
traf dig. . Der var netop noget, som jeg meget 
gerne — vilde — drøfte med dig. 

STENSSEN: 

(søger at betvinge sit indre Oprør og sin Bevægelse — svarer med stor 
Forbindtlighed) 

Det glæder mig, — hvis jeg i al Beskedenhed 
kan være til Tjeneste ... 

BRANDT: 

(alvorligt bekymret) 

Det kan du, kære Ven, og det er for en Gangs 

Skyld en meget stor Tjeneste, du kan bevise mig) 
og da jeg jo aldrig har tvivlet om dit gode Hjerte 
overfor en gammel Ven ... 

STENSSEN: 
Det klinger helt højtideligt — helt alvorligt ... 

BRANDT: 

Det er det ogsaa — for mig. 
STENSSEN: 

(slaar ham beroligende paa Skulderen) 

Naa ja, hva' Fanden. Det skal vi jo nok finde 
ud af. Vi to har jo aldrig svigtet hinanden i en 
snæver Vending — vi to gamle Kolleger ! 

BRANDT: 

Kolleger? 

STENSSEN: 

Ja vist, er vi maaske ikke — Grosserere — 

begge to? (Pause. BRANDT ser trykket ud). 

BRANDT: 
Det drejer sig om ... 

STENSSEN: 

Ja, men hør, du gamle HjerteknuserJ Lad os 
dog komme til Sæde først. Hvor vil du være? 
Her, naa der. Saa sætter jeg mig her. Det var nu 
for Resten pudsigt, du kom netop i Dag. Der var 

netop ogsaa en lille Villighed, jeg vilde bede dig 
om. 

BRANDT: 

(glad over at kunne øøre sig den anden forbunden) 

Med Glæde, kæreste Ven, alt hvad jeg for- 
maar ... 

STENSSEN: 
Det vidste jeg. Det er for Resten kun en ren 

Bagatel, (straks efter CARLSEN ind). 

BRANDT: 

Det drejer sig om ... 

STENSSEN: 

Undskyld et Øjeblik, du. Hør Carlsen. Hent 
mig en Flaske Mumm; den, som Hertugen af 
Wellington drak paa Dødslejet. Den dyreste, 

Carlsen! (Denne hurtigt ud). 

BRANDT: 

Ja men kære. Vi skal da ikke ha' Champagne 
her paa Formiddagen? 

STENSSEN: 
Jo du kan tro, vi skal ha' Champagne . . . (dirrende) 
jeg er i et glimrende Humør i Dag ... 

BRANDT: 

(fornøjet og beroliget) 

Det var da herligt, at jeg netop skulde dumpe 
op hos dig i Dag. 

STENSSEN: 
Ja, du kunde aldrig være dumpet heldigere* 

< BRANDT smiler tilfreds og tryg. CARLSEN ind med Chsmpsgnen i en 

Køler og 2 Glas). Det var udmærket, Carlsen, (nssken 
ssbnes. Glassene fyldes). Og tiør, Carlsen, saa kunde De 
gaa ind i mit Vægskab og tage mig en Kasse af de 
ægte — men hør, Carlsen — de dyreste ! 

(CARLSEN ind i Arbe]dsvcrelset, kommer strsks efter tilbage med 
Cigarerne) . 

STENSSEN : 

Og nu, Skaal, kære Brandt I Det var smukt af 
dig, at du ikke gik min Dør forbi I (Man drikker) Se nu 
her, du gamle, en Cigar af højeste Adel. Tre Kro- 
ner Stykket! Jeg tror ikke, at Paven ryger den 
bedre. Aa, hør Carlsen, hent mig Papir og Pen 
og Blæk derinde, — af det dyr.... naa! 



BRANDT: 

(har tændt) 

Ja, det er min Sandten en Nydelse ... 

CARLSEN bringer Sagerne og gaar med et Buk). 



STENSSEN: 

Aa ja, naa — „det er jo ret individueU, hvad 
man forstaar ved Nydelse T 

BRANDT: 

Ja vist saa. Naa. Se, det drejer sig om ... 

(Telefonen ringer sterkt. STENSSEN tsger Røret). 

STENSSEN: 

Undskyld et Øjeblik, du gamle. — Erling Stens- 
sen her. Hvem taler? Aah, er det Dem, kære 
Provst Ingemann. Hvormed kan jeg tjene Dem? 
Et Bidrag 1 Ja, med Fornøjelse. Men hvortil? 
Naah, „Sømandsenkens Juleglæde **. Ja, det plejer 
jeg jo hvert Aar. — Aah, det var da beklageligt. 
Godgørenheden har været — træg og snæver- 
hjertet i Aar. Kender De Historien om dengang, da 
Vorherre havde indbudt alle Dyderne til en lille 
Soirée dansante. Naa ikke, vil De høre den? Den 
er priselig kort. Jo, ser De: Pludselig opdagede 
Vorherre, at der var to af Gæsterne, som maatte 
forestilles for hinanden, da de aldrig havde truffet 
hinanden før. Det var Godgørenheden og Tak- 
nemmeligheden I — Hva'beha'r, om De maa fri- 
tages for mine Blasfemier. Naa ja, skal vi sige 
500? 

BRANDT: 

(afsides) 

Han er sgu flot. Jeg tror, jeg sætter den op 
til 5000. 

STENSSEN : 

(fortsætter) 

Men jeg forlanger bestemt, at De forskaaner 
mig for at se mit Navn i Deres Kataloger over 
Bidragyderne. Jeg hader denne skamløse, farisæ- 
iske Reklameren med gode Gerninger paa Tryk. 
Det fører bare til, at de sætter mig op i Skat, og 
saa f aar Sømandsenken ikke en Øre fra mig mere I 

Aa, jeg ber, jeg ber. De kan hente Pengene, naar 
det passer Dem. Jeg lægger en Anvisning paa 
Deres Navn. — Ber — ber I Farvel, kære Provst 
Ingemann ! (L«gger pu oc sicer til Brandt) Han er en nid- 
kær Tempeltjener, den gode Provst. 

BRANDT: 

Ja, han har slaaet mig for mange Penge. Bare 
jeg nu havde alle dem, som han i Tidens Løb 
har klippet mig for ... hør nu, Stenssen, hvad det 
drejer sig om ... 

STENSSEN: 
Glem ikke, hvad du vilde sige. — (Skænker) Drik 
nu ud. Skaal! Aah! Ser du, den lille Ting, jeg 
vilde bede dig om, den angaar vor gamle Ven 
Blaagaard. Det er ved et rent Tilfælde lykkedes 
mig at skaffe ham en Plads, og da jeg jo ved, at 
du helst er fri for ham, tænkte jeg, at jeg kunde 
slaa to Fluer med ét Smæk og gøre baade dig og 
ham en Tjeneste. Du ved, jeg er en Hund efter 
at gøre Folk Tjenester I 

BRANDT: 

(smiler bifaldende) 

Du er en stort anlagt Natur, Stenssen! 

STENSSEN: 

Aa Gud hjælpe os. Du overdriver, kære 
Brandt! Men ser du. Betingelsen for, at Blaa- 

gaard kan faa denne Plads, er den, at du giver 
ham en fin Anbefaling . . . 

BRANDT: 

Jamen, betænk dog, kære Ven, det er dog at 
bedrage hans ny Principal. Blaagaard er jo ganske 
umulig. 

STENSSEN: 

Aa Pokker. Lad os ikke være saa fintfølende — 
du kan jo desuden ikke vide, hvad den ny Prin- 
cipal vil bruge ham til. Han kan sgu da f. Eks. 
klæbe Frimærker paa, ved jeg ... og han har jo 
da tjent i Forretningen lige fra din Faders Tid. 

BRANDT: 

Naa ja, skidt, naar jeg kan gøre dig en Tjeneste 
med det, kæreste Ven! 

STENSSEN: 
Se nu her! Pen, Blæk, Papir! Værsgo! Har 
du noget imod, at jeg dikterer? 

BRANDT: 

Ikke det mindste, blot saa kort som muligt ! 

STENSSEN: 

(gaar op og ned ad Gulvet) 

Altsaal Kære Hr. Fuldmægtig Blaagaard! — 
Ny Linje! — „Det er med den dybeste Beklagelse, 
at jeg erfarer den Beslutning, De har taget, at for- 

Lazanis. } \ 

lade Deres Stilling i Firmaet Brandt & Søn. Det 
Aaremaal, hvori De har tjent os, er saa anseligt, 
at det efter min Mening overflødiggør enhver Slags 
Anbefaling i dette Ords gængse Forstand, og jeg 
har derfor foretrukket i et privat Brev til Dem at 
udtrykke mine Følelser ved vor Skilsmisse." ... 
har du „Skilsmisse" ? 

BRANDT: 

„Skilsmisse" — kan du ikke finde et bedre Ud- 
tryk? Jeg har sgu da ikke været gift med ham, 
ved jeg ... 

STENSSEN: 

Hvad vil du ha' i Stedet? 



BRANDT: 

Jo, kunde der ikke staa : „ved Deres Afgang"— ? 

STENSSEN: 

Han er dog ikke noget Godstog for Pokker. 

BRANDT: 

Jo, det ved Gud. Endog et meget forsinket Gods- 
tog! — Kunde vi ikke sætte „Bortgang" i Stedet 
for? 

STENSSEN: 

Det gaar sgu ikke — saa tror de, han er død. — 
Lad nu bare „Skilsmissen" staa, og lad os fare 
videre. Altsaa: „Deres overordentlige Pligttroskab 
og den samvittighedsfulde Nidkærhed, hvormed 

De, gennem de mange Aar, har varetaget selv de 
ubetydeligste Opgaver, der blev Dem betroet, vil 
gøre det vanskeligt for os at erstatte Dem. Det er 
vort Haab, at Deres Energi og noble Karakter og- 
saa i Deres ny Virksomhed vil finde den Paa- 
skønnelse, De fortjener/ 

BRANDT: 

— de dør af Grin af den Anbefaling, naar han 
har været der i 2 Timer ... 

(skriver videre). 

STENSSEN: 

Men de kommer sig igen, naar han har været 
der i 3. — Videre 1 

BRANDT: 

Gud Fader, er der mere endnu? Ikke saa 
hurtigt! 

STENSSEN: 

„Med en hjertelig og oprigtig Tak for de mange 
Aars gode Samarbejde er jeg Deres hengivne" — 
— og saa dit fulde Navn og Adresse nedenunder. 

BRANDT: 

De dør af Grin (skHver videre). 

STENSSEN: 

Og saa „P. S." 

BRANDT: 

Ikke saa hurtigt 1 Er der ogsaa „P. S." ? 

Il* 

STENSSEN: 
„P. S." — Ny Linje! Det følger af sig selv, at 
De kan fratræde hos os, naarsomhelst Deres nye 
Chef maatte have Brug for Dem. — Sæt dine 

Initialer under! (brandt skriver under). 

STENSSEN: 

Tak, skal du ha' min Ven! (Rincer. carlsen ind. 

STENSSEN kttverterer Brevet) Vil De gBB hen tU Hr. BIhH- 

gaard med dette Brev paa Grosserer Brandts Kon- 
tor, hilse fra mig og kun aflevere det til ham selv 
personlig ! 

(CARLSEN bakker og gaar. BRANDT er iferd med at bUve 
apoplektisk) . 

BRANDT: 

Jamen, nu sidder jeg jo i Morgen og mangler en 
Mand til at passe Blaagaards Sager. Du sætter mig 
virkelig i Forl^enhed. 

STENSSEN: 

Kære Brandt. Ogsaa for den Ting har jeg draget 
Omsorg. Jeg har en ny Mand til dig. 

BRANDT: 

Hva'beha'r? Du afskediger og ansættef Folk i 
min Forretning, som om jeg ikke selv eksisterede. 

STENSSEN: 

Aa, du kan sgu ha' meget godt af lidt Ferie en 
Gang imellem, (ser stift paa ham) Har du aldrig haft 

dine Hænder i Anliggender, hvor du vidste, de 
ikke havde Ret til at være? (brandt tier forskmkket) 
Naa, det var altsaa den ny Mand paa dit Kontor. 
Han er 20 Aar og 3 Maaneder. Er Elev paa Rigs- 
teatret. Ganske renskuret for Evne som Skue- 
spiller og hedder Kai Brandt! 

BRANDT: 

Min Søn ! ? Ja men jeg kan sgu ingen Gage give 
ham. Konjunkturerne er helt fortvivlede i Øje- 
blikket. 

STENSSEN: 

Du kan da give ham den samme Gage, som han 
har paa Teatret. 

BRANDT: 

(smiler tilfreds) 

Det kan j^. Det var en glimrende Idé. Tak 
skal du have, kære gamle Venl — Og hør nu, 
hvorfor jeg kom herop i Dag . . . 

STENSSEN: 

Næh, nu kommer vi til den alvorlige Del . . . 

BRANDT: 

Ja, det gør vi. Det drejer sig om ... 
STENSSEN: 

Glem ikke, hvad du vilde sige. (Rejeer sig o« wr 
tmende pM hem) Min Kone har i Dag gjort mig den 
lidt overraskende Tilstaaelse, at hun har været din 
Elskerinde ... 

BRANDT: 

(blegner og summer forfcrdet) 

Hvad er det, du siger — hvad er det du siger? 

STENSSEN: 

(med sterk Stemme) 

At du har bedraget mig med min Hustru I Hun 

har selv tilStaaet det. (GHber den tomme Champagneflaske) 

Hvis du lyver paa et eneste Punkt, saa — saa 
svarer jeg ikke for noget ! 

BRANDT: 

(synker fuldstændig sammen) 

Ja, det er sandt. Jeg har været hendes Elsker — 
det ved Gud jeg har! Men det er jo saa længe, 
længe siden. Hvem tænker mere paa det? 

STENSSEN: 

Jeg tænker paa det. (Med Tordenrøst) Og det kommer 
du ogsaa til at gøre. 

BRANDT: 

Du maa tilgive mig. Jeg beder dig om Forladelse. 
Det var ikke med Vilje — jeg mener med min 
gode Vilje. Hun vilde selv, hun sagde, at du for- 
sømte hende (grmier) aa, jeg er ruineret. Jeg kom 
herop for at bede dig om et Laan paa 4000 Kr. 
Faar jeg ik}ce det Laan, kan jeg i Morgen gaa op 
og melde mig Konkurs. Nu er jeg altsaa færdig — 
færdig. Jeg har været en Slyngel, en Bandit. Jeg 
ved det godt. Og nu er det altsaa forbi — alt- 
sammen. 

STENSSEN: 

Du har været noget længe om at lære dig selv 
at kende. — Min Kone har sagt, at du tvang hende 
ved Trusel om anonyme Breve til mig. 

BRANDT: 

Det var hende, der truede mig med at ville for- 
tælle dig, at jeg havde forført hende. Og det vilde 
jeg naturligvis ikke saa gerne, fordi jeg holdt saa 
meget af dig. 

STENSSEN: 

Og saa blev I ved med Bedrageriet? 

BRANDT: 

Ja, og saa blev vi ved . . . 

STENSSEN: 

Og du ved vel, at dette Forhold havde Følger? 

BRANDT: 

Hvad siger du — hvad er det, du siger? 

STENSSEN: 

Du er altsaa Fader til Hans — til min lille 
Dreng ! 

BRANDT: 

Jeg — er jeg Fader til — er du gal? Nej, nu 

gaar du for vidt. (Udt sikrere og mere tilforltdelig i Tonen) 

Nej, stop nu lidt. Den kom ogsaa Rhita med i sin 



Digitized by VjOOQIC 



168- 



CARL GANDRUP: LAZARUS 



Tid — jo, du kan tro, jeg husker det. Men jeg har 
Papirerne i Orden. Jeg kan bevise mit Alibi. Jeg 
kan bevise det af mine Bøger! (p.ase, under hvuken 

StenMen skarpt itgtttger Brandt, der i en gan^ske fHmodis Tone svarer) 

Joh — jeg kan bevise det af mine Bøger ! Drengen 
blev født 1. December 1918. Passer det ikke? 

(STENSSEN nikker). 

BRANDT: 

Og jeg var i London paa Forretninger i et halvt 
Aar. Jeg afrejste 2. Januar samme Aar; det kan 
jeg bevise af mine Bøger ! Saa hvordan jeg skulde 
have baaret mig ad ... 

STENSSEN: 

Og alt dette ved Rhita? 

BRANDT: 
Ja, naturligvis. Hun kom op til mig den Gang 
og forsøgte at gøre mig forskrækket, (giad over at føie 
sig paa retterdig Grund) men den gik ikke med mig, den 
gik ikke med mig. Jeg havde jo mine Bøger I 



STENSSEN: 

(med et lykkeligt Smil) 

Aa Gudskelov. Det gjorde godt. Det gjorde godt I 

BRANDT: 

Stenssen, kan du tilgive mig? 

STENSSEN : 

(haanlict) 

Hvad skulde du med min Tilgivelse? Vent her. 
Jeg vil blot sige et Ord til min — til din forhen- 
værende Elskerinde. (Casr ind m Rut«). 

(BRANDT gaar hjelpelfls og elendig^ randt og piller forQamsket ved 
alting) . 

HANS: 

(kommer ind, aer lidt paa Brandt) 

God Dag. Ved De, om Far er hjemme? 

BRANDT: 
Ja, lille Hans, din Fader kommer straks! Han 
er inde hos din Mor 

(akcver af eg til til DøreO) bag hvilken Steoaaena Stemme høres nu 
og da). 

HANS : 

(resigneret) 

Nu slaas de igen. Ja, Mor er nu ikke rar mod 
Far! 



BRANDT: 
Det vil jeg tro. Det vil jeg tro ! 

HANS: 
Jeg har været i Kosmorama I 



BRANDT: 

(urolig og adapredt) 

Saah. — Hvad saa du? 

HANS: 

„Barnettet i Kontrabassen" eller „Gud ser alt"! 
Det skulde De gaa hen og se. (Gammelklogt) Det er 
godt for enhver Alder I (brandt »miier tungsindigt). De 
ser saa bedrøvet ud, Hr. Brandt I 



BRANDT: 

Gør jeg, naa ja. Det er saamænd heller ikke saa 
underligt, om jeg gør det ! 



STENSSEN: 

(Mbner Døren og uler ind til Rhita staaende paa Tærskelen) 

Altsaa om en Time bliver dine Kufferter hentet 
og bragt over paa Hotellet. Har du forstaaet. — 
Godt. (Lokker) Næh, er du der, lille Hansen, hvor- 
dan morede du dig? 

HANS: 

(løber hen og kysser Paderen) 

Tak, Far. Storartet 1 

(STENSSEN trykker ham glad berøget ind til sig). 



STENSSEN: 

(til Brandt) 

Sidder du der endnu? 



BRANDT: 

(lavmdt) 

Du sagde, jeg skulde vente 

STENSSEN: 

Naa ja, det er sandt. Det gjorde jeg ogsaa. 

BRANDT: 

Nu gaar jeg hen og melder mig Konkurs. Af dig 
kan jeg ikke tage mod — mod — det, — jeg kom 

for (rejser sig) 

HANS: 

Far, synes du ikke ogsaa, at Hr. Brandt ser saa 
bedrøvet ud i Dag? 

STENSSEN: 
Jo, du har Ret, lille Hansen, jeg tror skam 
ogsaa. Men ved du hvad, vil du ikke prøve, om 

du kan f aa ham glad igen ? (Ttcer sin Checkbog frem, skriver, 

siver Drengen Checken). Kau du nu gaa hen til Hr. Brandt 
og give ham den fra Far og sige til ham : 

(hvisker Drengen nogle Ord i Øret). 



HANS: 

(giver Brandt Checken) 

Og saa skulde jeg hilse og sige, at Far er et 
Hjertemenneske ; han gaar i Gyngen ! (brandt studser 

og tager Checken med rystende Hænder. Hsn vil ukke, men kaa ikke 
for Grssd. Hsn trykker Stenssens Hssnd og gssr stille ud). 



STENSSEN: 

(Imuger Drengen ind til sig) 

Min egen kære lille Hansen. Vil du blive hos 
mig og dele min Fattigdom med mig? 

HANS: 

Jeg vil være hos dig, Far — altid — aldd I Jamen 
Far, du lovede før at forklare mig, hvad „det døde 
Punkt" er for noget. 

STENSSEN: 

„Det døde Punkt" — ja, min Dreng — det er 
det, som vi to nu er sluppet over I 

